Makan Ubat Cacing Untuk Kuda Boleh Cegah COVID-19? Jangan Ambil Risiko, Ini Fakta Ivermectin!

Kebelakangan ini, penggunaan ivermectin, sejenis ubat anti parasit yang digunakan untuk haiwan telah menjadi
trending
 dan
viral
 di laman sosial. Ubat ini dikatakan boleh melawan COVID-19 dan amat berkesan dalam menurunkan kes COVID-19 di negara India.

Walaupun begitu, Kementerian Kesihatan Malaysia (KKM) melarang keras penggunaan ivermectin untuk
merawat COVID-19.
 Hanya penggunaan ivermectin untuk kajian klinikal sahaja yang dibenarkan.

Bukan itu sahaja, keputusan yang sama juga dikeluarkan oleh badan-badan besar seperti
European Medicine Agency
 (EMA),
Food and Drug Administration
 (FDA) dan
United States National Institute of Health
 (NIH).

Walaupun telah ditegah, ada juga yang percaya ubat ini tidak diluluskan ‘atas sebab-sebab tertentu’. Jadi, semakin ramailah rakyat Malaysia yang bertindak mendapatkan ubat ajaib ini untuk ahli keluarga mereka yang menghidap COVID-19.

Tetapi, benarkah ubat ini mempunyai keberkesanan seperti yang digembar-gemburkan? Mari ikuti kupasan kami mengenai penggunaan ivermectin dan hakikat sebenar di sebalik ubat ajaib ini.

Untuk
 mendapatkan lebih banyak info tentang coronavirus di Malaysia, sila dapatkannya
di sini
.

Benarkah penggunaan ivermectin berkesan melawan COVID-19?

FDA tidak meluluskan penggunaan ivermectin untuk mencegah COVID-19 dalam kalangan manusia kerana ubat ini bukanlah ubat antivirus. Malahan, pengambilan dos yang tinggi boleh menyebabkan masalah kesihatan yang serius.

Ubat antiparasit ini juga hanya digunakan untuk haiwan seperti lembu dan kuda. Sehingga hari ini, belum ada ubat ivermectin yang diluluskan penggunaan untuk manusia.

Jangan lupa, ubat yang diformulasi khas untuk haiwan hanya boleh digunakan oleh haiwan sahaja. Disebabkan ivermectin digunakan dengan meluas untuk kegunaan veterinar, ia murah dan boleh didapati dengan mudah.

Selain itu, ivermectin yang digunakan untuk haiwan juga mempunyai cara penyediaan yang berbeza. Untuk haiwan, ivermectin merupakan ubat yang digunakan untuk merawat cacing jantung (
heartworm
) dan juga beberapa jenis parasit.

Selain itu, ivermectin untuk haiwan juga selalunya mempunyai dos yang tinggi kerana ia digunakan untuk merawat binatang yang bersaiz besar dan mempunyai berat yang mungkin 3 atau 4 kali ganda daripada manusia.

Jika tersilap makan, dos yang tinggi ini boleh menjadi toksik kepada manusia!

Baca juga:

Mantapkan Imun Badan Dengan Vitamin C, Tapi Betul Ke Vitamin D Boleh Turunkan Risiko COVID-19?

Jangan Memilih Vaksin! Pakar Seru Masyarakat Segera Ambil Suntikan, Cegah COVID-19

Tetapi, ada kajian yang menyokong penggunaan ivermectin!

Benar, namun, kajian ini telah ditarik balik disebabkan beberapa isu.

Kajian yang bertajuk
Efficacy and Safety of Ivermectin for Treatment and prophylaxis of COVID-19 Pandemic
yang telah dimuat naik ke dalam laman sesawang
Research Square
 pada November lalu telah ditarik balik disebabkan ‘pelanggaran etika’.

Bukan itu sahaja, kajian yang ditulis oleh Dr. Ahmed Elgazzar dari
Benha University
 ini juga didapati telah menciplak hasil tulisan orang lain.

Menurut seorang pelajar perubatan yang dikenali sebagai Jack Lawrence, ada banyak lagi masalah yang terdapat di dalam kajian tersebut.

Sebagai contoh, pengarang dikatakan telah menjalankan kajian tersebut ke atas individu berusia 18 hingga 80 tahun, namun 3 orang pesakit di dalam kajian didapati berusia kurang daripada 18 tahun.

Selain itu, datanya juga didapati tidak tepat dan tidak seragam.

Di dalam kajian tersebut, pengarang juga mendakwa 4 daripada 100 pesakit meninggal dunia setelah mendapat rawatan standard untuk COVID-19
bagi kes yang ringan dan sederhana.

Walau bagaimanapun, data asal menunjukkan jumlah pesakit yang meninggal dunia adalah 0, sama dengan data untuk kumpulan pesakit yang menerima rawatan ivermectin untuk COVID-19.

Untuk kes COVID-19 yang serius pula, pengarang mendakwa 2 orang pesakit meninggal dunia setelah dirawat dengan ivermectin. Hakikatnya, bilangan yang sebenar ialah 4 orang.

Kesimpulannya, kajian ini merupakan sebuah penipuan dan tidak boleh dipercayai. Besar kemungkinan data yang digunakan juga adalah palsu.

Namun, ramai yang tertipu dengan kajian yang dilakukan oleh Elgazzar kerana keputusannya yang amat positif – 90% pengurangan kematian – setelah penggunaan ivermectin.

Adakah ivermectin mempunyai kesan sampingan?

Seperti ubat-ubatan lain, penggunaan ivermectin juga
mempunyai kesan sampingannya yang tersendiri.
 Antaranya:

Sakit otot dan sendi.

Rasa letih dan lemah.

Kulit gatal dan naik ruam.

Pening kepala.

Loya, muntah-muntah dan rasa tidak sedap perut.

Bengkak pada kawasan muka atau kaki.

Serangan asma
 yang menjadi semakin teruk.

Kesan sampingan ini selalunya berlaku akibat reaksi badan terhadap parasit yang mati. Ia juga bersifat sementara dan akan pulih.

Walau bagaimanapun, kesan sampingan yang sementara tidak bermaksud penggunaan ivermectin benar-benar selamat. Ini merupakan tanggapan yang salah dan tidak betul!

Mengambil sebarang ubat-ubatan yang tidak diluluskan merupakan sesuatu yang amat berbahaya. Jika ivermectin bertindak balas dengan ubat-ubatan lain, ia boleh menyebabkan kesan sampingan yang teruk.

Bukan itu sahaja, pengambilan ivermectin dengan dos yang tinggi boleh menyebabkan kematian!

Kesimpulan

Sebagai rakyat yang cakna, elakkan percaya secara semberono terhadap semua informasi yang anda dapati di media sosial.

Dahulu, muncul juga beberapa teknologi ‘baharu’ yang dikatakan boleh mencegah COVID-19. Tetapi, semuanya tidak betul dan tidak mempunyai sebarang sokongan dari segi saintifik.

Masih terlalu awal untuk menyimpulkan penggunaan ivermectin boleh menyembuhkan COVID-19. Berdasarkan kajian yang sedia ada, semua dapatan masih belum cukup untuk menyokong kenyataan tersebut.

Bukan itu sahaja, fikirlah mengenai bahaya ubat tersebut sebelum mengambilnya. Kesan sampingan ubat ini juga serius dan boleh membawa maut.

Daripada mengambil ivermectin, lebih baik kita t
eruskan pengambilan vaksin
 yang dapat mencegah jangkitan dan juga hospitalisasi disebabkan COVID-19.

#HelloHealthGroup, #HelloDoktor, #HelloHealthCoronaVirus


Sindrom Asperger, Antara Spektrum Autisme Yang Boleh Berlaku Kepada Anak, Ibu Ayah Kena Ambil Tahu!

Pernah dengar mengenai sindrom asperger? Ia adalah keadaan autisme yang boleh terjadi kepada anak.

Ikuti penjelasannya dalam perkongsian artikel ini.

Untuk mendapatkan lebih banyak info tentang Keibubapaan, sila dapatkannya
di sini.

Definisi

Apa itu Sindrom Asperger?

Sindrom Asperger adalah salah satu daripada beberapa jenis autisme yang dimasukkan ke dalam Diagnosis Spektrum Autisme (ASD) pada tahun 2013 dengan penerbitan manual diagnostik DSM-5.

Sindrom Asperger pada umumnya dianggap termasuk dalam spektrum yang “berfungsi tinggi”.

Kanak-kanak dan orang dewasa yang terjejas mengalami kesukaran dengan interaksi sosial dan mempamerkan minat dan / atau kelakuan yang berulang.

Perkembangan motor
 mungkin tertangguh, yang menyebabkan gerakan motor yang tidak jelas atau tidak diselaraskan.

Berbanding dengan mereka yang terjejas oleh bentuk lain ASD, mereka yang mempunyai sindrom autisme ini tidak mempunyai kelewatan atau kesulitan yang signifikan dalam perkembangan bahasa atau pembangunan kognitif.

Ada juga yang menunjukkan perbendaharaan kata yang matang di usia yang muda – selalunya dalam bidang khusus yang diminati.

Apakah kebarangkalian Sindrom Asperger?

Autisme, termasuk sindrom Asperger, adalah lebih biasa dijumpai daripada yang anda fikirkan.

Orang dengan sindrom Asperger berasal dari semua bangsa dan budaya, agama dan latar belakang sosial, walaupun kelihatannya menjejaskan lebih banyak lelaki daripada wanita.

Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Sindrom Asperger?

Tingkah laku berikut sering dikaitkan dengan sindrom Asperger. Walau bagaimanapun, ia jarang wujud dalam mana-mana individu dan berbeza secara meluas:

interaksi sosial yang terhad
 atau tidak sesuai.

Pertuturan “robotik” atau berulang.

masalah dengan komunikasi bukan verbal (gerak badan, ekspresi muka, dan lain-lain) ditambah kemahiran verbal yang biasa.

kecenderungan untuk memikirkan diri sendiri berbanding orang lain.

ketidakmampuan untuk memahami isu-isu sosial / emosi atau frasa bukan literal

kekurangan hubungan mata atau perbualan dengan orang lain.

obsesi dengan topik yang khusus, selalunya topik yang tidak biasa dibincangkan.

perbualan satu sisi.

pergerakan dan / atau sikap yang janggal.

Mungkin terdapat beberapa gejala yang tidak disenaraikan di atas. Jika anda mempunyai sebarang kebimbangan tentang apa-apa gejala, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas, atau mempunyai sebarang pertanyaan, sila berunding dengan doktor anda.

Tubuh setiap orang bertindak secara berbeza. Oleh itu, adalah yang terbaik untuk berbincang dengan doktor apa yang terbaik untuk keadaan anda.

Punca

Baca juga:

https://wp.hellodoktor.com/keibubapaan/kesihatan-anak/gangguan-perkembangan-anak/anak-autisme-boleh-sembuh/

Apakah punca Sindrom Asperger?

Perubahan dalam otak menjadi sebab kepada banyak gejala AS.

Walau bagaimanapun, doktor tidak dapat menentukan dengan tepat apa yang menyebabkan perubahan ini.

Faktor-faktor Risiko

Apakah yang meningkatkan risiko  kepada Sindrom Autisme ini?

Jantina: Lelaki lebih cenderung untuk mengalaminya daripada perempuan.

Faktor genetik: Kebanyakan sindrom Asperger dilihat diwarisi dalam keluarga.

Pendedahan toksin: Pendedahan kepada toksin alam sekitar seperti bahan kimia atau virus, telah dikenalpasti sebagai penyumbang yang berpotensi untuk menyebabkan
gangguan perkembangan
  itu.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Sindrom Asperger didiagnosis?

Tiada satu ujian pun yang boleh memberitahu anda sama ada anak anda mempunyai sindrom Asperger.

Dalam kebanyakan kes, ibu bapa melaporkan kelewatan atau kesukaran dalam pertumbuhaan atau tingkah laku.

Jika anak anda berada di sekolah, guru mereka mungkin mengesan masalah perkembangan. Isu-isu ini perlu dilaporkan kepada doktor anda.

Mereka boleh menilai anak anda dalam bahagian-bahagian utama, seperti:

perkembangan bahasa.

interaksi sosial.

ekspresi wajah ketika bercakap.

minat dalam berinteraksi dengan orang lain.

sikap terhadap perubahan.

koordinasi dan kemahiran motor.

Disebabkan tiada ujian khusus untuk mendiagnosis sindrom Asperger, ramai pesakit telah salah didiagnosis dengan masalah kesihatan lain, seperti ‘
Attention Deficit Hyperactivity Disorder’
(ADHD).

Jika ini berlaku, anak anda mungkin perlu dinilai semula untuk menentukan diagnosis yang betul.

Bagaimana pesakit Sindrom Asperger dirawat?

Setiap kanak-kanak adalah berbeza, jadi tidak ada pendekatan satu-saiz-untuk-semua. Doktor mungkin perlu mencuba beberapa terapi untuk mencari terapi yang sesuai.

Rawatan boleh merangkumi:

Latihan kemahiran sosial. Dalam sesi berkumpulan atau sesi perseorangan, ahli terapi akan mengajar anak anda bagaimana untuk berinteraksi dengan orang lain dan menyatakan diri mereka dengan cara yang lebih sesuai. Kemahiran sosial sering dipelajari dengan baik selepas mencontohi perlakuan biasa.

Terapi
pertuturan bahasa
. Ini membantu meningkatkan kemahiran komunikasi anak anda. Sebagai contoh, dia akan belajar cara menggunakan tona apabila dia bercakap dan bukannya nada yang rata. Dia juga akan mempelajari tentang bagaimana untuk mengikuti perbualan dua hala dan memahami isyarat-isyarat sosial seperti gerak tangan dan hubungan mata.

Terapi perilaku kognitif (CBT). Ia membantu anak anda mengubah cara pemikirannya, jadi dia dapat mengawal emosi dan tingkah laku yang berulang-ulang. Dia akan dapat mengendalikan perkara-perkara seperti amukan, kekecewaan, dan obsesi.

Pendidikan dan latihan ibu bapa. Anda akan belajar banyak teknik yang diajar kepada anak anda supaya anda boleh melatih kemahiran sosial dengannya di rumah. Sesetengah keluarga juga berjumpa dengan kaunselor untuk membantu mereka menghadapi cabaran hidup dengan seseorang yang mempunyai Asperger.

Analisis tingkah laku. Ia merupakan teknik yang menggalakkan kemahiran sosial dan komunikasi yang positif bersama anak anda – dan tidak menggalakkan tingkah laku yang anda tidak suka lihat. Ahli terapi akan menggunakan pujian atau “pengukuhan positif” yang lain untuk mendapatkan hasilnya.

Tidak ada ubat-ubatan yang diluluskan oleh FDA yang secara khusus merawat gangguan spektrum  Autisme atau Asperger. Sesetengah ubat, bagaimanapun, boleh membantu dengan gejala yang berkaitan seperti depresi dan kebimbangan.

Doktor anda mungkin memberi preskripsi berikut:

Ubat antipsikotik.

Selective serotonin reuptake inhibitors
 (SSRIs).

Ubat-ubatan rangsangan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Sindrom Asperger?

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Bukan Baby Saja Perlu Diurut, Anak Bersekolah Pun Sama! Ada 5 Manfaat Urutan Untuk Anak Bijak!

Bagi peminat
drama Korea
, pasti anda pernah melihat babak di mana
parent
 akan datang mengurut atau membawakan anak susu semasa sedang mengulang kaji. Tetapi apakah kebaikan urutan semasa sela masa belajar?

Ingin tahu apakah kebaikan urutan buat si kecil? Dalam perkongsian artikel ini, ada jawapan untuk persoalan anda.

Untuk mendapatkan lebih banyak info tentang Keibubapaan, sila dapatkannya
di sini.

Apakah kebaikan urutan semasa sela masa belajar?

Apabila menyebut mengenai urutan, pastinya anda terbayang ibu bapa yang
mengurut bayi
, betul tak?

Tetapi sebenarnya, mengurut ini untuk semua peringkat kanak-kanak, sama ada bayi, anak kecil atau kanak-kanak yang sudah
memulakan persekolahan,
 boleh memberikan banyak manfaat kepada kesejahteraan fizikal dan mental.

Antara faedah kesihatan umum mengurut adalah ia dapat melonggarkan ketegangan otot dan melancarkan pergerakan badan, bukan sahaja kepada kanak-kanak, bahkan individu daripada semua peringkat usia.

Namun, kali ini Hello Doktor akan kongsikan manfaat urutan yang dilakukan oleh ib
u bapa
 kepada anak-anak.

1. Menggalakkan pertumbuhan dan perkembangan diri anak

Input deria dan psikologi adalah penting untuk perkembangan awal dan kesejahteraan
bayi baru lahir
 serta anak kecil.

Urutan yang diberikan kepada kanak-kanak boleh memberikan input sentuhan yang merangsang pertumbuhan dan perkembangan mereka.

Kajian mendapati urutan boleh menggalakkan perkembangan dan
penambahan berat badan
 pada b
ayi pramatang
 serta mencegah komplikasi pertumbuhan lain.

2. Kebaikan urutan semasa sela masa belajar: Bantu kurangkan tekanan dan kebimbangan

Urutan juga dapat mengurangkan tahap kortisol – hormon tekanan – pada bayi dan ka
nak-kanak s
ihat atau sakit. Ia juga membantu meningkatkan tahap dopamin dan serotonin – hormon relaksasi.

3. Tingkatkan kualiti tidur, antara kebaikan urutan semasa sela masa belajar

Tidur amat penting untuk pertumbuhan dan perkembangan kanak-kanak. Ini kerana mendapat tidur yang mencukupi membolehkan badan berfungsi secara optimum – ia memberikan anak lebih tenaga dan fokus.

Namun malangnya sebahagian besar daripada kanak-kanak mengalami
masalah kurang tidur
.

Terapi urutan dipercayai dapat membantu kanak-kanak meningkatkan kualiti tidur mereka dengan menstabilkan tahap hormon tidur.

Urutan yang dilakukan sebelum tidur boleh memberikan anak mendapat
tidur malam nyenyak.

Kajian mendapati bayi menerima urutan selama 6 minggu menikmati kualiti tidur jauh lebih baik daripada si kecil yang tidak diberikan urutan.

Pastinya anak yang lebih besar juga akan menerima manfaat jika diberikan urutan!

4. Kebaikan urutan semasa sela masa belajar: Meningkatkan prestasi akademik

Kegelisahan dan
Attention Deficit Hyperactivity Disorder
 (ADHD)
 adalah antara punca kurang tumpuan paling biasa dalam kalangan kanak-kanak.

Selain daripada terbukti dapat melegakan tekanan, urutan yang diberikan juga amat berguna dalam menguruskan anak yang mengalami ADHD.

Dalam kajian yang dilakukan, kanak-kanak ADHD yang menerima terapi urutan akan berasa lebih berpuas hati dan yakin dengan diri.

Peningkatan ketara dalam menyelesaikan pelbagai tugasan juga dapat diperhatikan. Bahkan ibu bapa turut melaporkan peningkatan ketara dalam tin
gkah laku anak me
reka.

Baca juga:

5. Meningkatkan sistem imun

Sistem imun
 adalah perisai semula jadi yang melindungi si kecil daripada kuman dan patogen asing. Mendapat sistem imun yang sihat juga menghalang perkembangan penyakit kronik.

Pun begitu, tekan
an kr
onik yang dihadapi anak pada masa kini boleh melemahkan sistem imun mereka – menyebabkan badan tidak dapat melawan kuman dan cenderung untuk jatuh sakit seperti
mengalami demam
, selesema dan penyakit lain.

Seperti yang dinyatakan di atas, urutan dapat mengurangkan tekanan pada anak dan ia secara tidak langsung boleh menyingkirkan kesan buruknya terhadap sistem imun anak.

Di samping meningkatkan imuniti tubuh, urutan juga dapat membantu anak yang
menghidap diabetes
 jenis 2,
arthritis rheumatoid
, dermatitis dan lain-lain.

Kebaikan urutan semasa sela masa belajar: Petua mengurut

Sudah tentu tekanan semasa urutan untuk anak dan individu dewasa adalah berbeza. Untuk merasakan jenis tekanan yang diperlukan ketika mengurut anak, lakukan perkara berikut:

Letakkan 2 jari telunjuk dan tengah
pada kelopak mata
 anak yang tertutup dan tekan perlahan-lahan pada bola mata.

Anda akan merasakan bahawa hanya sedikit tekanan yang diperlukan sebelum ia menyebabkan diri berasa tidak selesa.

Maka itu adalah jumlah tekanan yang boleh digunakan ketika mengurut bayi dan kanak-kanak.

Tekanan urutan ke arah jantung dianggap dapat memberi rangsangan, manakala urutan ke luar jantung lebih santai. Jika anda ingin mengurut anak
sebelum tidur
, sebaiknya lakukan urutan ke arah luar jantung.

Jangan melakukan urutan sekiranya anak tidak mahu diurut – terutamanya apabila mereka berada dalam mood yang tidak baik.

Malah anak kecil juga boleh memberikan isyarat bahawa mereka tidak mahu diurut
seperti menangis
 atau mengalihkan pandangan daripada anda. Jadi ibu bapa harus peka dengan isyarat ini sebelum melakukan urutan, okay?

Kesimpulannya

Jadi anda kini sudah mengetahui manfaat urutan kepada kesihatan fizikal dan

mental anak
. Ia menggalakkan pertumbuhan dan perkembangan diri mereka – menjadikan anak lebih ceria, sihat dan kuat!

Jadi selepas mengetahui apakah kebaikan urutan semasa sela masa belajar, sekali sekala jangan lupa untuk mengurut anak ya?


Ketagihan Permainan Video Merupakan Masalah Mental Menurut WHO

Pertubuhan Kesihatan Sedunia (WHO) telah meletakkan ketagihan permainan video dan digital sebagai salah satu daripada keadaan kesihatan mental. Ia seterusnya termasuk di dalam senarai penyakit di dalam
International Classification of Diseases (ICD)
atau Klasifikasi Penyakit Antarabangsa, iaitu satu panduan standard di peringkat global dalam diagnosis dan pengurusan sesuatu penyakit.

Adakah semua yang bermain permainan video termasuk dalam klasifikasi ini?

Tidak semua orang yang bermain permainan video dikira ketagih. Malah, hanya peratusan kecil sahaja.

Seseorang itu hanya boleh disahkan mengalami ketagihan oleh ahli profesional yang dilatih untuk membuat diagnosis keadaan ini. Menurut WHO, definisi gangguan permainan video (
gaming disorder
) termasuk:

Ketagihan berlaku di luar kawalan sekurang-kurangnya selama 12 bulan.

Prioriti diberikan kepada permainan video sampai ke tahap mengatasi minat dan aktiviti lain dalam kehidupan seharian.

Tingkah laku berterusan atau bertambah meskipun setelah berlaku kesan negatif atau menjejaskan hubungan, pelajaran dan pekerjaan.

Mengapa ia dimasukkan ke dalam ICD?

Keputusan yang dibuat oleh WHO adalah berdasarkan bukti-bukti yang ada dan persetujuan antara pakar daripada bidang dan negara berbeza. Selain itu, terdapat juga permintaan kepada rawatan bagi keadaan ini serta pengiktirafan agar langkah-langkah pencegahan dan kajian lanjut dapat diperkasakan.

Video ihsan daripada laman YouTube World Health Organization

Keraguan dalam pendefinisian

Sebahagian pakar enggan meletakkan keadaan ini ke dalam ICD.

The Society for Media Psychology and Technology
, cabang daripada
American Psychological Association
berkata bahawa kajian terkini masih tidak mencukupi untuk memberikan defini kepada keadan tersebut. Meskipun kajian sudah dijalankan hampir 30 tahun, masih banyak perkara yang tidak jelas seperti definisi, simptom, kelaziman dan adakah ia berdiri secara sendiri atau merupakan simptom kepada masalah lain yang sedia ada.

Selain itu,
t
he European Games Developer Federation (EGDF)
turut memberikan kiritikan terhadap tindakan yang diambil oleh WHO.

Peranan masyarakat

Di sebalik bantahan dan keraguan yang ada, kesan permainan video dalam kehidupan harian memang wujud, sama ada banyak atau sedikit. Tanpa menolak manfaat yang ada, ia hendaklah dikawal terutamanya oleh ibu bapa. Satu kajian yang dijalankan di Jerman menemui bahawa majoritinya melibatkan kanak-kanak, remaja dan dewasa muda.

Ia boleh menjadi satu perkara yang bermanfaat jika dikawal dan dipandu dengan baik. Jika tidak, lebih banyak kesan buruk yang akan berlaku. Sebelum terlambat, mulakan di rumah anda hari ini!

Hello Heath Group
 tidak memberikan nasihat perubatan, diagnosis atau rawatan.


Jangan Terjah @ Paksa Untuk Bersama Si Dia, Ini Sebabnya, Ada Kaitan Dengan Mental!

Apabila bercakap tentang hubungan seksual,
antara perkara yang saling berkait adalah aktiviti seks antara pasangan suami dan isteri
.

Hubungan intim bersama pasangan adalah antara kunci utama keharmonian sesebuah rumah tangga yang dibina.

Namun, seks semata-mata bukanlah resepi utama kesejahteraan dan kestabilan sesebuah rumah tangga itu.

Apatah lagi, jika aktiviti seks yang dilakukan itu tidak berdasarkan persetujuan bersama kedua-dua pasangan.

Pendek kata, salah seorang pasangan tidak bersetuju untuk menjalin seks ketika itu.

Tahukah anda, seks dengan persetujuan bersama ini atau juga disebut sebagai
consensual sex
 adalah kunci kepada kegembiraan dan juga peningkatan tahap kesihatan mental seseorang individu. Bagaimana?

Baca lebih lanjut tentang Kesihatan Seksual
di sini
.

Seks secara rela buatkan kita lebih gembira

Siapa yang boleh menyangkal kenyataan bahawa
hubungan seks boleh menyebabkan kita lebih gembira seterusnya lebih sejahtera.

Malah, ada kajian yang menyatakan individu yang lebih banyak melakukan hubungan seks dilaporkan mempunyai kualiti kehidupan yang lebih baik.

Kajian mendapati, pasangan yang kerap melakukan hubungan seks mempunyai kualiti perkahwinan yang lebih baik selain beberapa kualiti lain berkenaan kepuasan dalam perkahwinan.

Selain itu,
ada juga kajian lain mendapati pasangan yang mencapai orgasma atau klimaks secara bersama sewaktu melakukan seks berasa lebih gembira atau bahagia.

Menarik bukan! Ia menunjukkan bahawa hubungan seks yang dilakukan atas persetujuan bersama boleh menggembirakan kehidupan seksual pasangan tersebut.

Seks secara paksa menyebabkan kita tertekan

Tahukah anda,
seks yang dilakukan secara paksa walaupun bersama pasangan anda sebenarnya boleh menjadikan seseorang individu itu mengalami tekanan bahkan kemurungan.

Selain itu,
ia juga menjadikan seseorang itu menjadi lebih cemburu dan paranoid
 sehingga boleh merosakkan keharmonian rumah tangga.

Ada kajian menyatakan, pasangan yang kerap melakukan hubungan seks secara paksa sebenarnya mempunyai risiko yang lebih tinggi untuk mengalami jenis penderaan lain.

Begitu juga sebaliknya,
kemurungan turut menyebabkan kualiti seks menurun, terutamanya bagi wanita.

Manakala bagi lelaki pula, kemurungan yang dialami boleh menyebabkannya cenderung untuk mendera pasangannya secara seksual. Ini bahaya seks secara paksa yang ramai tidak perasan sebelum ini.

Seks memanjangkan umur manusia!

Ada satu kajian mendapati, hubungan seks yang dilakukan individu dewasa sebenarnya boleh merendahkan risiko kematian.

 Kajian yang dijalankan selama 7 tahun mendapati, lelaki yang tidak melakukan hubungan seks atau mengalami mati pucuk mempunyai kadar kematian yang lebih tinggi berbanding mereka yang lain.

Ini berkemungkinan kerana lelaki yang sihat secara fizikal juga adalah seorang aktif secara seksual.

Sebab-sebab biasa pasangan elak daripada melakukan hubungan seksual

Cerita dalam kelambu berkenaan kedinginan pasangan untuk melakukan seks mungkin jarang diperkatakan.

Namun, sebenarnya terdapat beberapa penyebab atau punca yang menyebabkan si dia mungkin tidak ingin menjalinkan hubungan intim pada waktu-waktu tertentu.

Antara sebab-sebab biasa adalah seperti rasa sakit yang dialami sewaktu melakukan hubungan seks
, kesan sampingan ubat-ubatan tertentu, kemurungan yang dialami atau penyakit kronik.

Ada juga yang mungkin berpendapat bahawa mereka telah terlalu berusia untuk melakukan seks bersama pasangan.

Namun, usia sebenarnya tidak boleh menjadi faktor penghalang untuk anda aktif secara seksual bersama pasangan.

Kajian mendapati bahawa orang dewasa yang lebih tua memperoleh kemahiran dan strategi yang dapat mengurangkan penurunan kualiti hidup berkaitan dengan usia dalam kehidupan seksual mereka.

Khasnya ketika mereka berada dalam hubungan yang positif.

Bagaimana untuk atasi masalah yang dialami bagi kembali aktif melakukan hubungan seksual?

Beberapa permasalahan yang menghalang anda daripada terus melakukan aktiviti seks sebenarnya boleh diperbaiki.

Antara langkah yang boleh diambil adalah seperti berikut:

Alami masalah mati pucuk.
 Bagi kaum lelaki yang mengalami masalah ini, terdapat rawatan khusus yang boleh mengembalikan semula kejantanan anda.

Risau dengan penyakit kronik yang dialami.
Jika anda alami penyakit kronik seperti penyakit jantung, jangan risau ia mengganggu aktiviti seks anda
. Masalah ini juga ada rawatan khusus. Berjumpa dengan doktor adalah langkah pertama yang patut diambil.

Alami masalah berkaitan mental seperti kemurungan.
 Bagi mereka yang mempunyai sebarang permasalahan berkaitan mental sehingga menjejaskan kepuasan seks, berjumpalah dengan kaunselor atau ahli terapi untuk mendapatkan penyelesaian

Kesimpulan

Jika pasangan anda mempunyai sebarang permasalahan dalam hubungan seksual sehingga menyebabkannya tidak mahu menjalinkan hubungan intim bersama anda, jangan sesekali memaksanya.

Anda mungkin puas dengan hubungan seksual secara paksa, namun tidak bagi pasangan anda.

Jadi, sebaiknya dapatkan persetujuan bersama untuk melakukan hubungan seksual agar kedua-duanya mencapai matlamat kepuasan yang diinginkan.


Alami Kesukaran Menelan? Haaa...Mungkin Anda Sudah Terkena Kanser Ini! Semak Sekarang

Anda seorang perokok dan kerap alami masalah kesukaran untuk menelan makanan? Itu mungkin petanda anda menghidapi masalah kanser esofagus. Jom fahami jenis dan punca kanser ini berlaku.

Apa itu kanser esofagus?

Kanser esofagus merupakan sejenis kanser yang berlaku di esofagus – tiub panjang, berongga yang menghubungkan kerongkong ke bahagian perut. Berfungsi untuk membantu mengerakkan makanan yang ditelan melalui tekak ke perut untuk dicerna.

Kanser yang merupakan antara 10 kanser paling utama yang menyebabkan kematian ini
biasanya bermula di sel-sel pada bahagian dalam esofagus. Ia boleh berlaku pada mana-mana bahagian di sepanjang esofagus.

Jumlah kes yang melibatkan kanser ini adalah berbeza mengikut lokasi geografi. Bagi sesetengah kawasan, kadar
penghidap kanser ini lebih tinggi yang mungkin dikaitkan dengan penggunaan tembakau
 dan alkohol atau tabiat pemakanan tertentu dan obesiti.

Pada tahun 2008, hampir 482000 kes kanser esofagus baru telah didiagnosis dan 407000 kematian berlaku secara global. Kanser ini lebih dihidapi oleh lelaki berbanding wanita dengan nisbah 2 hingga 4 kali ganda lebih tinggi.

Jenis-jenis kanser esofagus

Kanser ini dikelaskan mengikut jenis sel yang terlibat dan rawatan yang akan diberikan adalah berdasarkan jenis kanser yang dihidapi pesakit. Dua jenis kanser yang utama adalah:

Squamous cell carninoma

Sel skuamosa adalah sel-sel rata, nipis yang melapisi permukaan esofagus. Kanser jenis ini paling kerap berlaku di bahagian atas dan tengah esofagus.

Ia merupakan kanser yang paling kerap berlaku di seluruh dunia. Ia dipercayai mempunyai kaitan dengan tabiat merokok dan ketagihan alkohol

Adenocarcinoma

Kanser jenis ini berkembang dari sel-sel kelenjar. Paling kerang berlaku di bahagian bawah esofagus berhampiran perut. Bahagian bawah ini yang terdedah kepada asid dipercayai menjadi antara punca kanser jenis ini.

Punca kanser ini berlaku turut disebabkan tabiat merokok. Namun, untuk ia turut
dikaitkan dengan masalah pedih ulu hati untuk tempoh yang panjang. Biasanya ia disebabkan oleh berat badan berlebihan atau obes.

Apakah simptomnya?

Kanser esofagus ini pada awalnya tidak menunjuk atau menyebabkan sebarang simptom. Namun, apabila kanser semakin teruk, antara tanda-tanda yang boleh dilihat seperti:

Kesukaran atau kesakitan untuk menelan

Kehilangan berat badan tanpa berdiet

Terasa seperti ditekan, terbakar atau sakit pada bahagian dada

Masalah pencernaan atau pedih ulu hati

Batuk atau suara menjadi serak

Faktor yang merangsang kanser ini

Kerengsaan kronik yang berlaku dalam esofagus boleh menjadi faktor yang meningkatkan risiko penyakit ini adalah termasuk:

Merokok atau penggunaan tembakau lain

Ketagihan alkohol yang keterlaluan

Penyakit refluks gastroesofagus (GERD); kandungan dan asid dari perut kembali ke esofagus

Mempunyai refluks hempedu

Berdepan dengan kesukaran untuk menelan

Mempunyai tabiat minum minuman yang sangat panas

Kurang pengambilan sayuran dan buahan

Melakukan rawatan radiasi pada dada atau bahagian abdomen atas

Esofagus Barrett; keadaan yang menjejaskan bahagian bawah esofagus dan boleh menyebabkan kanser. Masalah ini mungkin disebabkan oleh GERD. dari masa ke masa, asid dalam kerongkong boleh menyebabkan perubahan dalam sel yang meningkatkan risiko
adenocarcinoma

Kumpulan individu tertentu seperti individu lelaki, berusia, mempunyai masalah berat badan. Risiko kanser
adenocarcinoma
 lebih tinggi kepada individu lelaki kulit putih. Dan kanser jenis
squamous cell carninoma
 lebih berisiko dihidapi individu lelaki terutamanya lelaki Asia.

Apakah komplikasinya?

Antara komplikasi yang boleh berlaku, pada tahap kanser semakin teruk adalah seperti:

Halangan pada esofagus. Ia mungkin menyebabkan anda sukar untuk menelan makanan atau minuman

Kesakitan

Pendarahan di kerongkong

Langkah pencegahan

Perubahan gaya hidup adalah antara langkah diambil untuk mengurangkan risiko kanser ini. Antaranya:

Berhenti merokok. Jika anda tidak pernah menggunakan tembakau, jangan pernah untuk mencubanya

Hadkan pengambilan minuman beralkohol

Perbanyakan pengambilan sayuran dan buahan dalam diet pemakanan setiap hari

Kekal berat badan yang sihat dan seimbang
. Jika anda berdepan dengan isu berat berlebihan atau obesiti, dapatkan nasihat doktor untuk pelan penurunan berat badan. Sasarkan untuk mengurangkan berat badan secara perlahan dan sihat.

Anda mungkin berminat untuk membaca artikel:

Percaya Atau Tidak, Berjalan Kaki Mampu Kurangkan Risiko Kanser

Krim Pelindung Matahari Bantu Atasi Risiko Kanser Kulit

Eh, Betul Ke Paku Pakis Boleh Sebabkan Kanser?


5 Fakta Mengejutkan Tentang Nyamuk

Di negara tropikal seperti Malaysia, nyamuk sangat kerap ditemui. Dengan kekerapan hujan yang tinggi, ia memberikan keadaan yang kondusif bagi nyamuk untuk berkembang-biak.

Walaupun anda sudah lama berkenalan dengan nyamuk, mungkin ada beberapa fakta yang anda tidak pernah ketahui tentang ini tentang nyamuk.

Ikuti 5 fakta yang mengejutkan ini tentang nyamuk.

1. Hanya nyamuk betina menggigit manusia

Terdapat lebih 3500 spesis nyamuk di seluruh dunia. Namun tidak semua nyamuk mempunyai selera terhadap darah anda. Sementara kedua-dua nyamuk betina dan jantan menghisap bunga, hanya nyamuk betina sahaja menghisap darah manusia untuk penghasilan telur.

2. Nyamuk lebih suka warna gelap

Hitam mungkin menawan, tapi jika anda ingin mengelakkan nyamuk, gunakan warna yang lebih terang.

3. Nyamuk lebih suka menghisap darah seorang lebih dari seorang yang lain

Jika nyamuk suka menggigit anda sedangkan ahli rumah anda jarang digigit, mungkin ada faktor penarik pada diri anda. Bahan-bahan kimia seperti karbon monoksida yang dikeluarkan melalui pernafasan atau asid laktik di dalam peluh boleh menarik minat nyamuk.

4. Nyamuk paling aktif ketika bulan penuh

Macam serigala jadian? Ya, memang sama. Bulan penuh boleh meningkatkan tahap keaktifan nyamuk sehingga 500 peratus!

5. Satu sudu air sudah cukup untuk jejentik hidup

Sekarang baru anda tahu kenapa anda tidak biarkan langsung air bertakung di rumah. Sebab itu juga pihak berkuasa mengenakan denda jika ada air bertakung di rumah anda. Bayangkan, air sebanyak satu sudu pun sudah cukup untuk membiak, macam mana pula kalau satu tong air?


Masalah Gangguan Pemakanan

Definisi

Apakah itu masalah gangguan pemakanan?

Gangguan pemakanan adalah penyakit yang mempunyai ciri-ciri berikut;  tabiat pemakanan tidak normal dan tekanan atau kebimbangan mengenai berat dan bentuk badan. Kebanyakan gangguan pemakanan melibatkan perhatian yang melampau terhadap berat, bentuk badan dan makanan, lalu membawa kepada tabiat pemakanan yang berbahaya. Hal ini memberi impak yang besar kepada keupayaan tubuh badan untuk mendapatkan nutrisi.

Gangguan pemakanan yang paling kerap berlaku ialah anoreksia nervosa, bulimia nervosa dan gangguan makan berlebihan (binge eating disorder).

Gangguan pemakanan menyebabkan banyak komplikasi dan sebahagian darinya boleh mengancam nyawa. Semakin lama atau teruk kecelaruan tersebut, semakin tinggi risiko anda untuk mengalami komplikasi yang serius, seperti:

Masalah perubatan

Kemurungan dan keresahan

Idea dan tingkah laku untuk bunuh diri

Masalah pada tumbesaran dan perkembangan

Masalah sosial dan perhubungan

Penyalahgunaan dadah

Isu di tempat kerja dan sekolah

Kematian

Apakah kebarangkalian masalah gangguan pemakanan?

Keadaan kesihatan ini sangat kerap berlaku. Ia selalu melibatkan golongan remaja dan wanita muda berbanding lelaki. Ia juga boleh menjejaskan pesakit pada mana-mana peringkat umur. Ia boleh diuruskan dengan mengurangkan faktor risiko. Sila berunding dengan doktor anda untuk maklumat lanjut.

Ketahui simptom-simptomnya

Apakah simptom-simptom masalah gangguan pemakanan?

Simptom yang biasa berlaku bagi kondisi ini ialah:

Kurang makan secara kronik walaupun telah mencapai berat badan yang membahayakan

Berterusan turun dan naik berat badan

Terlalu obses dengan kandungan kalori dan lemak di dalam makanan

Mengamalkan pola makan ritual, seperti memotong makanan kepada bahagian-bahagian kecil, makan bersendirian dan menyorokkan makanan

Obsesi yang berterusan terhadap makanan, resepi dan masakan

Individu tersebut akan memasak hidangan yang kompleks untuk orang lain tetapi menahan diri daripada turut serta

Kemurungan atau kelesuan

Mengelakkan diri daripada majlis sosial, keluarga dan kawan-kawan. Menjadi terasing dan suka mengasingkan diri.

Bertukar-tukar tabiat antara makan berlebihan dan berpuasa

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Malangnya, ramai orang yang menghidapi gangguan ini merasakan mereka tidak memerlukan rawatan. Sekiranya anda risau tentang orang yang tersayang, sila menggesa mereka untuk bertemu dengan doktor. Peka pada pola pemakanan dan kepercayaannya yang boleh memberi isyarat  tingkah laku yang tidak sihat, begitu juga tekanan daripada kawan-kawan yang boleh mencetuskan kondisi ini. sImptom-simptom penting yang menandakan kewujudan gangguan pemakanan termasuk:

Melangkau waktu makan atau memberi alasan untuk tidak makan

Mengamalkan diet vegetarian yang melampau

Fokus yang berlebihan pada pemakanan yang sihat

Membuat hidangan sendiri daripada memakan apa yang dimakan oleh ahli keluarga yang lain

Mengasingkan diri daripada aktiviti sosial

Kerisauan yang melampau tentang kegemukan dan selalu berbicara  untuk mengurangkan berat

Selalu melihat cermin untuk memeriksa sebarang cela

Memakan makanan yang manis dan tinggi lemak dalam jumlah yang banyak dan berulang-ulang kali.

Menggunakan suplemen, laksatif atau produk  herba untuk mengurangkan berat

Senaman yang berlebihan

Kematu pada buku tangan hasil daripada peruatan mencetuskan muntah

Kehilangan enamel gigi yang merupakan tanda muntah berulang kali.

Pergi ke tandas sewaktu makan

Makan makanan yang  lebih banyak daripada normal

Meluahkan rasa jijik, malu dan tertekan tentang tabiat pemakanan

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Ketahui puncanya

Apakah yang mengakibatkan masalah gangguan pemakanan?

Punca sebenar masalah ini masih tidak diketahui. Sebagaimana masalah mental yang lain, terdapat banyak sebab seperti:

Memiliki genetik yang meningkatkan risiko kepada kecelaruan makanan. Orang yang ahli keluarga terdekatnya – adikberadik atau ibu bapa- mempunyai masalah ini berkemungkinan  tinggi untuk memiliki kondisi yang sama.

Kesihatan psikologi dan emosi. Orang yang menghidapi kecelaruan gaya permakanan ini mungkin mempunyai masalah psikologi dan emosi. Mereka memiliki keyakinan diri yang rendah, mementingkan kesempurnaan, tingkah laku impulsif, dan bermasalah dalam perhubungan.

Dalam budaya popular, kejayaan dan penghargaan selalu disamakan dengan memiliki tubuh yang kurus. Tekanan daripada rakan-rakan dan pengaruh media menambahkan lagi keinginan untuk kurus.

Ketahui faktor risiko

Apakah yang meningkatkan saya kepada risiko kecelaruan gaya pemakanan?

Terdapat banyak faktor risikonya seperti:

Wanita. Remaja perempuan dan  wanita muda lebih cenderung untuk mengalami anoreksia atau bulimia, tetapi lelaki juga boleh mengalami kondisi yang sama.

Walaupun kondisi ini boleh berlaku pada mana-mana peringkat umur – termasuklah kanak-kanak, remaja dan orang tua – tetapi ia lebih lazim berlaku pada waktu remaja dan awal 20-an

Sejarah keluarga. Gangguan pemakanan berisiko tinggi untuk berlaku pada orang yang  ibu bapa atau adik-beradiknya mengalami kondisi ini.

Gangguan mental. Orang yang mengalami kemurungan, keresahan atau kecelaruan obsesif kompulsif berisiko tinggi untuk mengalami kondiisi ini.

Orang yang kehilangan berat selalunya bersemangat apabila melihat perubahan diri dan menerima pujian daripada orang lain. Ini boleh menyebabkan mereka menjalani diet yang melampau sehingga menyebabkan kondisi ini.

Tekanan boleh meningkatkan risiko kondisi ini

Sukan, kerja dan aktiviti seni

Memahami diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakan kecelaruan gaya pemakanan didiagnosis?

Pemeriksaan dan ujian yang dijalankan termasuk:

Pemeriksaan fizikal. Doktor akan memeriksa anda  untuk menyaring keluar punca-punca perubatan yang menyebabkan kondisi ini. Dia juga mungkin akan menjalankan ujian makmal.

Penilaian psikologi. Doktor akan bertanyakan soalan  tentang pemikiran , perasaan dan tabiat pemakanan anda. Anda mungkin akan diberikan soalan-soalan ujian pentaksiran psikologi lengkap.

Ujian-ujian lain. Ujian tambahan mungkin akan dilakukan untuk memeriksa sebarang komplikasi yang terkait dengan kecelaruan gaya pemakanan. Penilaian dan ujian juga boleh dilakukan untuk mengenal pasti keperluan nutrisi anda.

Bagaimanakan ia dirawat?

Rawatan untuk kondisi ini termasuklah:

Membantu anda untuk belajar menggantikan tabiat tidak sihat dengan yang lebih baik seperti Terapi Tingkah laku Kognitif (CBT) dan Terapi Keluarga (FBT).

Masuk hospital. Sekiranya anda mempunyai masalah serius , seperti anoreksia yang menyebabkan malnutrisi melampau , doktor akan sarankan untuk anda menerima rawatan di hospital.

Ubat seperti anti murung dan anti resah boleh membantu mengurangkan simptom-simptom kemurungan dan resah yang selalu berkait dengan kecelaruan gaya pemakanan.

Perubahan gaya hidup dan kaedah pengubatan sampingan

Apakah perubahan gaya hidup dan kaedah pengubatan sampingan yang boleh digunakan ke atas kecelaruan gaya pemakanan ?

Gaya hidup dan kaedah pengubatan sampingan berikut mungkin membantu anda mengatasi :

Patuhi pelan rawatan anda. Jangan ponteng sesi terapi dan tidak melencong daripada hidangan yang telah dirancang.

Berbincanglah dengan doktor anda mengenai suplemen vitamin dan mineral yang diperlukan supaya anda memperoleh nutrisi-nutrisi yang penting.

Jangan asingkan diri anda daripada keluarga dan kawan-kawan yang menyayangi anda dan ingin melihat anda dalam keadaan yang sihat.

Berbincang dengan penyedia penjagaankesihatan anda tentang senaman apakah yang bersesuaian dengan diri anda.

Baca buku yang memberikan nasihat-nasihat praktikal. Doktor anda mungkin  boleh menyarankan sumber yang bagus.

Lawan kemahuan untuk menimbang berat dan melihat cermin terlalu kerap. Ini boleh menyebabkan anda terus melakukan tabiat yang tidak menyihatkan itu.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Adakah Puasa Ramadan Menambah Risiko Kecederaan Pemain Bola Sepak?

Demam bola sepak
Champions League
 tahun ini datang sekali dengan kehadiran bulan mulia yang mungkin memberi kesan kepada
pemain bola sepak yang berpuasa
. Sewaktu bulan puasa, banyak perubahan gaya hidup dan diet yang berlaku. Jadi, adakah risiko kecederaan pemain bola sepak kesayangan anda bertambah dengan amalan berpuasa di bulan Ramadan?

Risiko kecederaan pemain bola sepak

Pemain bola sepak mungkin menghadapi beberapa risiko kecederaan yang utama, antaranya ialah:

Kecederaan bahagian bawah

Terseliuh dan regang (strain) adalah kecederaan kaki yang paling biasa. Tahap kecederaan ini berbeza-beza. Tulang rawan dan ligamen
anterior cruciate
(ACL) terseliuh adalah beberapa kecederaan biasa yang mungkin memerlukan pembedahan. Kecederaan lain termasuk patah tulang dan kontusi akibat pukulan langsung kepada badan.

Cedera Lewah Guna (Overuse Injuries)

Shin splints (rasa sakit pada betis), tendinitis patellar (sakit di lutut), dan tendinitis Achilles (kesakitan di belakang pergelangan kaki) adalah beberapa keadaan akibat cedera lewah guna. Pemain bola sepak juga terdedah kepada ketegangan pangkal paha dan tekanan pada otot paha dan betis.

Fraktur stres (Patah tulang disebabkan tekanan) berlaku apabila tulang menjadi lemah akibat penggunaan berlebihan. Selalunya sukar untuk membezakan fraktur stres dari kecederaan tisu lembut.

Sekiranya kesakitan berlaku di mana-mana bahagian kaki dan tidak bertambah baik dengan ketara selepas beberapa hari berehat,  doktor perlu dirujuk untuk menentukan sama ada fraktur stres berlaku.

Kecederaan di bahagian atas

Kecederaan pada bahagian atas biasanya berlaku akibat jatuh pada tangan yang ditahan atau akibat pertembungan pemain dengan pemain. Keadaan ini termasuklah pergelangan tangan terseliuh, patah pergelangan tangan, dan bahu terkehel.

Kecederaan kepala, leher, dan muka

Kecederaan pada kepala, leher, dan muka termasuk luka dan lebam, patah tulang, leher terseliuh, dan gegeran otak. Gegaran adalah sebarang perubahan dalam keadaan mental atlet kerana trauma kepala dan perlu dinilai oleh seorang doktor. Tidak semua orang yang mengalami gegaran otak hilang kesedaran.

Adakah puasa meningkatkan risiko kecederaan pemain bola sepak?

Dalam kajian yang dilakukan terhadap pemain bola sepak di Tunisia, tidak terdapat perbezaan yang ketara antara insiden kecederaan pemain bola sepak dalam kalangan mereka yang berpuasa dan tidak berpuasa, namun insiden kecederaan bukan disebabkan pertembungan dan kecederaan lewah guna meningkat dalam kalangan pemain yang berpuasa sewaktu di bulan Ramadan berbanding di luar bulan puasa. Sementara kajian di Qatar mendapati
Ramadan tidak meningkatkan kejadian kecederaan terhadap pemain bola sepak Muslim dengan ketara, menunjukkan  penyesuaian dan penjadualan aktiviti bola sepak semasa Ramadan yang mencukupi dapat mengelakkan kejadian yang tidak diingini.


Masalah Pendengaran

Definisi

Apa itu Masalah Pendengaran?

Masalah pendengaran, atau kehilangan pendengaran ialah keadaan kesihatan yang menyebabkan anda kehilangan keupayaan mendengar bunyi dengan baik. Terdapat tiga jenis masalah pendengaran  bergantung kepada bahagian yang terjejas:

Sensorineural: Berlaku apabila sel dalam bahagian dalam telinga atau saraf auditori rosak. Ia berlaku secara natural akibat penuaan atau setelah kecederaan.

Konduktif: Berlaku disebabkan halangan yang menghalang bunyi daripada bahagian luar telinga ke dalam telinga.

Campuran: Berlaku apabila terdapat masalah pendengaran konduktif dan sensorineural pada masa yang sama.

Apakah kebarangkalian Masalah Pendengaran?

Masalah pendengaran adalah keadaan kesihatan yang sangat kerap berlaku terutamanya dalam kalangan orang tua.
Keadaan ini dapat ditangani dengan mengurangkan faktor risikonya. Hubungi doktor anda untuk maklumat lanjut.

Simptom-simptom

Apakah simptom-simptom Masalah Pendengaran?

Simptom masalah pendengaran kebiasaannya ialah:

Kesukaran mendengar dan memahami perkataan terutamanya dalam tempat yang bising;

Kesukaran mendengar konsonan

Sering menyuruh orang lain mengulang ucapan mereka

Mendengar radio atau menonton TV dengan suara yang tinggi;

Tidak dapat mengenal pasti arah bunyi

Kesukaran melibatkan diri dalam perbualan.

Terdapat tanda atau simptom yang tidak tersenarai di atas. Jika anda mempunyai sebarang kemusykilan tentang sebarang simptom, sila hubungi doktor anda.

Bila saya harus berjumpa doktor?

Anda patut berjumpa doktor jika anda mengalami perkara berikut:

Kehilangan keupayaan mendengar secara tiba-tiba.

Tidak dapat memahami keseluruhan cerita dalam perbualan.

Bunyi kedengaran sayup-sayup

Perlu meninggikan suara TV atau radio secara berlebihan.

Punca

Apakah Punca Masalah Pendengaran?

Terdapat pelbagai punca yang menyebabkan masalah pendengaran. Punca yang paling kerap ialah:

Penuaan dan pendedahan kepada bunyi yang kuat boleh menyebabkan kerosakan pada rambut atau sel saraf yang menghantar isyarat bunyi ke otak. Apabila isyarat tidak lagi dihantar langsung, keupayaan pendengaran anda akan berkurang. Bunyi mungkin menjadi sayup dan anda tidak dapat memahami perbicaraan dalam keadaan bising.

Tahi telinga berlebihan boleh menutup laluan telinga dan pergerakan gelombang bunyi

Jangkitan telinga atau pertumbuhan tulang yang tidak normal atau ketumbuhan.

Gegendang telinga yang pecah disebabkan bunyi yang terlalu kuat, perubahan tekanan secara tiba-tiba atau tercucuk gegendang telinga dengan objek.

Penyakit genetik atau faktor yang diwarisi.

Faktor-faktor Risiko

Apakah yang meningkatkan risiko saya kepada Masalah Pendengaran?

Terdapat banyak faktor risiko bagi masalah pendengaran, termasuklah:

Pendedahan kepada bunyi bising;

Faktor yang diwarisi

Bekerja dalam keadaan yang bising

Penggunaan antibiotik tertentu seperti gentamicin atau ubat kemoterapi tertentu akan mempengaruhi keupayaan pendengaran, begitu juga aspirin dos yang tinggi, ubat antimalarial atau diuretik gelung (loop diuretic).

Masalah kesihatan tertentu yang berkaitan dengan demam seperti meningitis boleh merosakkan koklea.

Penuaan: struktur dalam telinga semakin lemah dengan peningkatan usia menyebabkan masalah pendengaran.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Masalah Pendengaran didiagnosis?

Doktor anda akan bertanyakan dahulu simptom, bila simptom kelihatan dan jika anda terdedah kepada bunyi bising yang kuat pada waktu terdekat. Doktor juga mungkin akan bertanya tentang persekitaran rumah dan kerja anda untuk mencari punca bunyi bising yang boleh menyebabkan masalah pendengaran. Beberapa ujian juga boleh dilakukan untuk mengenal pasti bahagian telinga yang rosak dan rawatan yang bersesuaian.

Pemeriksaan fizikal: doktor akan memeriksa dalam telinga untuk mengenal pasti punca seperti tahi telinga atau jangkitan telinga.

Ujian saringan: doktor akan meminta anda menutup sebelah telinga dan menguji keupayaan pendengaran anda dan juga reaksi telinga kepada bunyi.

Ujian garpu tala (Tuning fork test): Garpu tala digunakan untuk mengesan masalah pendengaran, kemudian saraf anda atau bahagian telinga yang rosak akan dikesan.

Ujian audiometri: anda akan memakai fon telinga dan mendengar pelbagai bunyi dalam ton yang berbeza dan doktor mungkin akan menyuruh anda menentukan bunyi tertentu.

Bagaimana pesakit Masalah Pendengaran dirawat?

Bergantung kepada punca masalah pendengaran, doktor akan menyarankan rawatan yang bersesuaian. Rawatan mungkin sahaja adalah pembersihan tahi telinga untuk membuang halangan. Jika anda mengalami kerosakan yang lebih teruk pada telinga, doktor mungkin akan mencadangkan:

Pembedahan diperlukan jika terdapat masalah pendengaran yang teruk dan jangkitan.

Alat bantuan pendengaran membantu anda mengenal pasti dan mendengar bunyi dengan lebih mudah.

Implan koklea juga merupakan rawatan untuk kes yang teruk untuk menggantikan bahagian dalam telinga yang rosak.

Anda perlu mendapatkan nasihat doktor sebelum menggunakan alat ini disebabkan kemungkinan risiko berkaitan masalah telinga, hidung dan tekak.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Masalah Pendengaran?

Perubahan gaya hidup dan rawatan sampingan berikut mungkin dapat membantu anda menangani masalah pendengaran:

Meletakkan diri anda pada keadaan yang sesuai sewaktu perbualan, menghadap muka atau menutup bunyi bising yang boleh mempengaruhi perbualan.

Jika anda terlepas sebarang perkataan, minta mereka mengulanginya dengan jelas dan kuat.

Gunakan alat bantuan untuk membantu masalah pendengaran anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Bagaimana Tekanan Mempengaruhi Otak?

Kini, kita semua hidup di bawah tekanan yang mencabar meliputi cabaran ekonomi, tuntutan kerja, ketegangan keluarga, sentiasa dengan teknologi dan kitaran berita 24 jam menyumbang kepada kebimbangan yang tidak terhingga.

Walaupun ramai yang belajar hidup dengan cabaran ini, membolehkan tekanan yang berterusan kecuali diuruskan dengan betul, mempunyai kesan negatif yang serius terhadap keupayaan untuk berfikir dengan jelas dan membuat keputusan yang baik dalam jangka pendek, dan juga merosakkan otak dalam jangka panjang.

Bagaimana tekanan menjejaskan otak?

Kajian terbaru menunjukkan bahawa tekanan kronik juga boleh menyebabkan kemurungan, dan bahkan kepada risiko penurunan kognitif yang lebih tinggi dan simptom penyakit Alzheimer.

Ini kerana di bawah tekanan, sistem limbik otak yang bertanggungjawab untuk emosi, ingatan dan pembelajaran mencetuskan penggera yang mengaktifkan tindak balas
fight-or-flight
, meningkatkan pengeluaran adrenalin (epinefrin) dan kortisol, yang berfungsi bersama untuk mempercepatkan kadar degupan jantung, meningkatkan metabolisme dan tekanan darah, meningkatkan perhatian, sistem imun dan tindak balas anti-radang, dan kepekaan kesakitan yang lebih rendah terhadap semua perkara yang baik. Apabila keadaan stres berakhir, tubuh akan kembali normal.

Walau bagaimanapun, di bawah tekanan berterusan, badan tidak dapat diset semula. Tahap adrenalin dan kortisol tinggi yang berterusan, berpotensi menyebabkan ketidakseimbangan gula dalam darah dan masalah tekanan darah, dan menghilangkan tisu otot, ketumpatan tulang, kekebalan dan tindak balas keradangan. Keadaan ini menyekat pembentukan sambungan saraf baru di hipokampus, bahagian otak yang bertanggungjawab mengodkan memori baru. Apabila sambungan baru ini disekat, hipokampus sebenarnya boleh mengecil dan menghalang memori.

Terlalu banyak tekanan yang hampir menyebabkan seseorang “lupa” cara untuk melakukan perubahan bagi mengurangkan tekanan berkenaan, mengehadkan fleksibiliti mental yang diperlukan untuk mencari penyelesaian alternatif dan mencetuskan sindrom penyesuaian umum (GAS), yang lebih dikenali sebagai “pembakaran” (
burnout
) yang membuat seeorang berasa tidak bermotivasi dan keletihan mental. Inilah sebabnya, apabila anda melupakan nama seseorang di suatu parti, cuba jangan terlalu ingin mengingatnya. Sebaliknya, cipta keseronokan atau kegembiraan. Nama yang menjadi persoalan itu kemudiannya akan mula muncul di fikiran anda apabila anda kurang mengharapkannya.

Tip mencegah tekanan yang merosakkan otak

Belajar mengurus dan menguasai tahap tekanan bukan sahaja membantu anda berasa lebih baik setiap hari, tetapi ia juga melindungi otak anda daripada kesan kerosakan tekanan jangka panjang. Berikut adalah caranya:

1. Lakukan senaman

Kajian menunjukkan bahawa senaman aerobik membantu membina neuron baru dan sambungan di otak untuk mengatasi kesan tekanan. Sebenarnya, satu kajian pada tahun 2012 mendapati bahawa mereka yang bersenam yang sangat sedikit menunjukkan atrofi yang berkaitan dengan tekanan yang lebih tinggi daripada hippokampus (bahagian otak yang menyimpan memori) berbanding mereka yang lebih banyak bersenam. Senamn yang kerap juga menggalakkan tidur yang baik, mengurangkan kemurungan dan meningkatkan keyakinan diri melalui penghasilan endorphins, hormon “
feel-good
“.

2. Santai (
Relax
)

Santai melalui meditasi, tai chi, yoga, berjalan kaki di pantai, atau apa sahaja membantu untuk menenangkan fikiran anda dan membuat anda berasa lebih selesa boleh mengurangkan tekanan darah, kadar pernafasan, metabolisme dan ketegangan otot. Meditasi, khususnya, sangat bermanfaat untuk menguruskan tekanan dan membina daya tahan mental. Kajian juga menunjukkan bahawa alam semula jadi boleh memberi kesan positif dan pemulihan untuk mengurangkan tekanan dan meningkatkan fungsi kognitif.

3. Bersosial

Apabila seseorang mengalami tekanan, mereka lebih mudah atau cenderung mengabaikan peluang bersosial. Bagaimanapun, terdapat bukti yang cukup menunjukkan bahawa mengekalkan hubungan sosial yang merangsang adalah penting untuk kesihatan mental dan fizikal. Mewujudkan suasana yang sihat, menjemput kawan, keluarga dan haiwan peliharaan untuk memerangi tekanan dan senaman otak anda.

4. Ketawa

Kita semua tahu daripada pengalaman peribadi, ketawa yang baik boleh membuatkan seseorang berasa lebih baik, dan ini semakin disokong oleh kajian yang menunjukkan bahawa ketawa dapat mengurangkan tekanan dan menurunkan tahap kortisol dan adrenalin yang dihasilkan. Berseronok dengan kawan-kawan adalah satu cara untuk dua tabiat kesihatan otak yang baik sekaligus. Malah hanya memikirkan sesuatu yang lucu boleh memberi kesan positif untuk mengurangkan tekanan dan kerosakan pada otak anda.

5. Mengawal tekanan

Kajian menunjukkan hubungan langsung antara perasaan pemerkasaan psikologi dan daya tahan tekanan. Memperkasakan diri anda dengan perasaan mengawal keadaan anda sendiri dapat membantu mengurangkan tekanan kronik dan memberi keyakinan untuk mengawal kesihatan otak anda. Sesetengah permainan video dan aplikasi yang dibina di sekitar sensor variasi kadar jantung boleh menjadi cara yang baik untuk menjadi proaktif dan mengawal tahap tekanan.

6. Berfikiran positif

Cara berfikir tentang apa yang menekankan anda sebenarnya boleh menghasilkan perbezaan. Dalam satu kajian di Universiti Harvard, pelajar dilatih untuk mempercayai bahawa tekanan yang mereka rasai sebelum ujian sebenarnya dapat meningkatkan prestasi pada ujian memasuki sekolah siswazah. Berbanding dengan pelajar yang tidak dilatih, pelajar tersebut mendapat markah yang lebih tinggi pada kedua-dua ujian latihan dan peperiksaan sebenar. Hanya mengubah cara anda melihat keadaan tertentu, mengambil perkara positif dalam hidup anda dan belajar hidup dengan rasa syukur dapat meningkatkan keupayaan anda untuk mengatasi tekanan dan membina daya tahan otak.

Oleh itu, menguruskan tekanan dan menguasai emosi melalui perubahan gaya hidup yang mudah dan penggunaan teknik asas yang boleh dilakukan sesiapa sahaja dapat membantu mengurangkan kerosakan yang berkaitan dengan tekanan ke otak, meningkatkan daya tahan emosi dan mengelakkan kemerosotan kognitif ketika semakin berusia.


Ini Panduan Lengkap Bacaan Tekanan Darah! Kanak-kanak & Orang Dewasa Beza Bacaan?

Bagi penderita keadaan kesihatan hipertensi atau hipotensi, adalah sangat penting untuk kalian tahu dan faham tentang perihal tekanan darah manusia.

Ini kerana ia adalah kunci utama dalam memastikan dan mengekalkan
 tekanan darah sentiasa berada pada tahap yang ideal
 serta tidak membahayakan.

Persoalannya, bagaimana cara yang betul untuk membaca tekanan darah manusia? Tenang, kami ada jawapannya! Jom kita teruskan membaca artikel ini.

Definisi tekanan darah manusia

Sebelum itu, kita semua perlu faham bahawa tekanan darah itu membawa maksud keadaan atau kekuatan darah yang ada pada salur darah serta organ jantung.

Kebiasaannya, ia akan diukur melalui milimeter merkuri (mm Hg) berdasarkan dua angka utama:

Tekanan sistolik
– Mengukur tekanan pada salur darah semasa organ jantung mengepam darah keluar ke seluruh tubuh badan (angka yang berada di atas)

Tekanan diastolik
– Mengukur tekanan pada salur darah di antara waktu degup jantung sementara darah kembali kepada organ jantung (angka yang berada di bawah)

Untuk pengetahuan anda, kedua-duanya adalah sangat penting untuk kita semua mengetahui sama ada tekanan darah tersebut normal, terlebih atau terkurang.

Ini kerana ia mampu untuk menjadi sebuah indikator sama ada kalian mengalami masalah
 tekanan darah tinggi (hipertensi)
 atau
tekanan darah rendah (hipotensi)
.

Bagaimana untuk tahu ia normal atau tidak?

Dalam usaha menentukan dan mengekalkan tekanan darah, anda perlu tahu angka yang mana adalah ideal serta angka yang perlu diberikan perhatian khusus.

Berikut adalah cara untuk membaca tekanan darah manusia yang betul bagi individu dewasa:

Sistolik (angka di atas)

Diastolik (angka di bawah)

Kategori tekanan darah

90 ke bawah

60 ke bawah

Hipotensi

91 ke 119

61 ke 79

Normal

120 ke 129

Sekitar 80

Pra Hipertensi

130 ke 139

80 ke 89

Hipertensi Tahap 1

140 ke atas

90 ke atas

Hipertensi Tahap 2

180 ke atas

120 ke atas

Krisis Hipertensi

Berdasarkan angka-angka ini, maka setiap individu boleh mengetahui risiko sama ada mereka termasuk dalam kategori tekanan darah berbahaya atau tidak.

Sebagai contoh, jika tekanan darah anda adalah 180/120, ia menunjukkan bahawa anda berada dalam kategori
krisis hipertensi dan memerlukan rawatan segera
.

Namun, ketahuilah bahawa ukuran tekanan darah manusia ini adalah berbeza mengikut usia!

Bagaimana pula dengan golongan kanak-kanak?

Bagi golongan dewasa (termasuk remaja dan warga emas), anda boleh menjadikan jadual di atas sebagai panduan untuk mengukur tekanan darah anda.

Namun bagi golongan kanak-kanak pula, ia mungkin akan sedikit berbeza memandangkan tubuh badan mereka masih belum mencapai kematangan sepenuhnya.

Dalam pada itu,
ukuran tekanan bagi kanak-kanak turut dipengaruhi oleh beberapa faktor risiko
:

Usia

Jantina

Berat badan

Tinggi badan

Sekiranya anda sebagai ibu bapa bimbang akan masalah ini, sila berkomunikasi dan berkonsultasi dengan doktor pakar pediatrik untuk mendapatkan informasi yang lebih lanjut.

Ini cara mengukur tekanan darah yang betul!

Sebenarnya, terdapat beberapa cara untuk mengukurnya dan yang paling mudah adalah dengan mengunjungi pakar perubatan di klinik, hospital atau farmasi.

Anda juga mungkin boleh melakukannya di rumah sendiri dengan menggunakan alat yang sama digunakan oleh doktor iaitu monitor tekanan darah manusia.

American Heart Association menyarankan
 agar anda menggunakan monitor jenis automatik
 yang boleh mengukur tekanan darah hanya pada bahagian lengan.

Sebagai alternatif, terdapat juga monitor yang mampu mengukur tekanan di bahagian pergelangan tangan atau jari anda namun dikhuatiri agak kurang tepat.

Anda boleh klik pada pautan ini untuk panduan:
https://fb.watch/7BOPycdmaj/

Ketika memasang alat ini pada bahagian tubuh badan yang dikehendaki, sila pastikan agar anda:

Duduk dengan tegak

Jangan mengangkat kaki

Jangan menyilang kaki

Tangan kekal di paras dada

Elak bersenam, rokok, alkohol atau kafein 30 minit sebelum mengambil bacaan

Selanjutnya, fahami tekanan darah anda!

Selepas mengambil bacaan tekanan darah anda, sila kembali kepada jadual yang telah kami nyatakan di atas tadi untuk menentukan kategori anda.

Sekiranya ia normal, maka tiada apa yang anda mungkin perlu risaukan dan sila kekalkan gaya hidup anda seperti sebelum ini untuk mengelakkan risiko.

Jika berada pada tahap hipotensi
, sila pastikan sebabnya terlebih dahulu yang mungkin banyak dikaitkan dengan kondisi lain seperti dehidrasi dan lain-lain.

Kemudian, anda boleh merawatnya dengan cara minum lebih banyak air ataupun mengambil ubatan jika ia adalah disebabkan oleh keadaan kesihatan lain.

Jika berada pada tahap hipertensi
, anda perlu lebih berwaspada kerana ia boleh membawa kepada komplikasi berbahaya seperti strok dan sakit jantung.

Sila ubah gaya hidup, diet dan bersenam dengan lebih kerap dalam usaha untuk menurunkan tekanan darah anda ke tahap yang lebih ideal dan normal.


Benarkah Pil Perancang Beri Kesan Pada Fasa Menopaus? Wanita Wajib Baca!

Menopaus adalah waktu yang sukar
dan membingungkan bagi wanita yang menginjak masuk usia tua. Namun, bagaimana pula mereka yang mengamalkan pil pencegah kehamilan?

Para wanita daripada semua peringkat usia menggunakan alat kawalan kelahiran hormon, termasuk mereka yang berada dalam usia
perimenopause
.

Walau bagaimanapun, penggunaan kontraseptif seperti pil pencegah kehamilan dapat mengelirukan terutamanya bagi
mereka yang menuju ke fasa menopaus
.

Bagi mendapatkan lebih banyak informasi tentang Kesihatan Seksual, anda boleh klik
di sini
.

Adakah pil pencegah kehamilan mempengaruhi simptom menopaus?

Menopaus berlaku kerana penurunan kadar estrogen dan progesteron, yang merupakan 2 hormon bertanggungjawab untuk kitaran haid seseorang wanita.

Hormon ini jugalah yang membantu menyokong kehamilan yang sedang berkembang.

Bagi
alat kawalan kelahiran hormon seperti pil pencegah kehamilan
, ia mengandungi bentuk sintetik satu atau kedua-dua hormon ini.

Mengambil pil hormon ini dapat mengelakkan tubuh daripada menyedari akan penurunan semula jadi estrogen dan progesteron yang berlaku semasa menopaus.

Akibatnya, gejala yang biasanya dialami
seseorang wanita semasa
perimenopause
 mungkin tidak begitu jelas atau ketara jika mereka mengambil pil tersebut.

Salah satu gejala menopaus adalah haid tidak teratur, yang sangat biasa berlaku pada peringkat usia ini.

Adakah saya masih akan mengalami gejala biasa?

Hormon dalam kombinasi pil pencegah kehamilan akan
membantu mengatur kitaran haid
 dan hormon, yang akan mengelirukan banyak gejala menopaus.

Namun, ada kemungkinan pil tersebut akan menyebabkan kesan sampingan yang sangat serupa dengan gejala turun naik hormon.

Ini termasuklah:

Perubahan emosi

Penurunan libido

Perubahan selera makan

Adakah pil perancang menjadi penyebab simptomnya?

Bagi
mereka yang mengamalkan pil perancang
, agak sukar untuk mengenal pasti sama ada gejala tersebut kesan sampingan hormon sintetik, atau kerana turun naik hormon semula jadi badan.

Salah satu cara untuk memastikannya adalah berhenti mengambil pil perancang kehamilan untuk membolehkan kitaran semula jadi tubuh kembali.

Hormon semula jadi memerlukan sedikit masa untuk
kitaran haid biasa bermula semula
.

Sekiranya simptom berlanjutan apabila seseorang berhenti mengambil pil pencegah kehamilan, kemungkinan mereka akan mengalami gejala
perimenopause
.

Cara menentukan sama ada anda telah mencapai menopaus

Rata-rata
wanita akan mengalami menopaus
 sekitar usia 51 tahun, tetapi
perimenopause
 boleh bermula pada awal 40-an atau lebih awal.

Anda mungkin mengesyaki bahawa badan anda berubah kerana penurunan ketegangan payudara atau metabolisme semakin perlahan, tetapi doktor anda tidak akan dapat memberitahu jawapan yang pasti.

Namun, tidak ada ujian untuk menentukan sama ada
anda menghampiri usia menopaus
, jadi penting untuk sentiasa memerhatikan perubahan pada tubuh badan.

Sekiranya anda memutuskan untuk berhenti pengambilan pil perancang kehamilan, hormon semula jadi anda boleh mengambil masa antara 4 minggu sehingga beberapa bulan untuk kembali normal.

Sekiranya ternyata anda sudah mencapai menopaus,
 haid anda mungkin tidak akan kembali
 sama sekali.

Fahami fasa menopaus

Semasa anda menghampiri fasa menopaus, haid anda akan menjadi
sporadic
dan haid anda mungkin melangkau 1 atau 2 bulan sebelum kembali.

Setelah anda telah menghabiskan tempoh masa setahun tanpa haid, anda akan mencapai menopaus.

Sebagai tambahan kepada
masalah haid yang tidak menentu
, anda mungkin mengalami:

Keletihan

Berpeluh pada waktu malam

Insomnia

Perubahan emosi

Perubahan libido

Kekeringan faraj

Kekurangan estrogen juga meningkatkan risiko anda terhadap kondisi kesihatan yang tertentu, seperti masalah kegemukan, penyakit jantung, dan osteoporosis.

Justeru, dinasihatkan anda berbincang dengan doktor mengenai kondisi ini serta berkongsi mengenai sebarang sejarah keluarga yang berkaitan tekanan darah tinggi atau sejarah kanser.

Selain itu, mengikuti pemeriksaan kesihatan secara berkala dapat membantu mengurangkan risiko komplikasi lebih lanjut, serta membantu dengan pengurusan simptom-simptomnya.

Sekiranya
 gejala yang berkaitan dengan menopaus
 anda bertambah teruk, doktor mungkin mencadangkan rawatan yang mampu untuk membantu meningkatkan kualiti hidup anda.

Apakah pilihan rawatan yang ada?

Terdapat beberapa perkara yang boleh anda lakukan untuk
meredakan gejala-gejala menopaus
 sekali gus mampu mengelakkan sebarang
keburukan pil pencegah kehamilan
.

Sebagai contoh, anda mungkin ingin mencuba rawatan di rumah seperti mengurangkan pengambilan minuman berkafein, menurunkan suhu di rumah, atau tidur di atas material yang sejuk.

Di samping itu, cuba makan makanan yang lebih sihat, mengambil makanan tambahan, dan bersenam secara teratur- ini juga dapat mempengaruhi emosi anda.

Sekiranya gejala anda semakin teruk, doktor mungkin akan memberikan anda ubat terapi penggantian hormon, pil atau ubat antidepresan dos rendah untuk membantu mengimbangkan semula tahap hormon anda.


AWAS, Belia Usia 20-an Turut Terdedah Kepada Penyakit Jantung! Lakukan Perubahan Ini Segera

Tahukah anda purata usia individu yang menghidap penyakit jantung di Malaysia pada masa kini, bukan lagi 60 tahun? Bahkan, belia seawal usia 20-an juga berisiko mengalaminya.

Teruskan membaca artikel ini untuk mengetahui lebih lanjut mengenainya.

Untuk mendapatkan lebih banyak info tentang Kesihatan Jantung, sila dapatkannya
di sini.

Penyakit jantung di Malaysia, sesiapa sahaja berisiko

Serangan jantung adalah penyakit maut dan
pembunuh nombor satu
 di peringkat global.

Penyakit jantung di Malaysia dilaporkan sebagai ancaman melampau terhadap orang awam. Kini lngkungan umur pesakit cenderung menjadi lebih muda berbanding dengan masa lalu dan mana-mana negara-negara Barat.

Beberapa sebab, termasuk tabiat makan yang buruk dan gaya hidup yang tidak sihat, menyumbang kepada penyakit ini.

Pada 2009, Pengarah Urusan Institut Jantung Negara (IJN), Tan Sri Dr Robaayah Zambahari berkata lebih banyak individu muda di bawah umur 40 tahun, walaupun berusia 20-an, dimasukkan ke hospital akibat serangan jantung mereka.

Baca juga:

Menurut pendaftaran kardiovaskular negara, kira-kira 49 peratus daripada pesakit penyakit jantung di Malaysia, yang berumur antara 40-an dan 60-an.

Daripada statistik ini, Dr. Robaayah mencadangkan bahawa
serangan jantung
 boleh berlaku kepada sesiapa sahaja, pada sebarang usia, pada kadar yang membimbangkan dan tiada had berpenyakit dalam mana-mana kumpulan tertentu orang.

Sudah tiba masanya untuk setiap rakyat Malaysia, terutamanya golongan muda untuk mempunyai pengetahuan tentang pembunuh nombor satu senyap di negara mereka.

Selain itu, dia menganggap bahawa penyakit jantung mempunyai akibat yang serius untuk negara kerana rakyat 40-an ke 60-an dianggap berada di bahagian atas kerja dan kehidupan mereka.

Mereka biasanya boleh menjadi orang utama yang mempunyai tanggungjawab untuk menyara keluarga mereka.

Apakah punca serangan jantung?

Dalam kaji selidik Kesihatan Kebangsaan dan Morbiditi pada tahun 2011, kira-kira 70 peratus daripada rakyat Malaysia mengalami tekanan darah tinggi, diabetes, obesiti dan
kolesterol tinggi,
 menurut Yayasan Jantung Malaysia (YJM).

Persatuan Jantung Kebangsaan Malaysia berkata, faktor-faktor penyumbang kepada risiko penyakit jantung ialah:

Tekanan, terutama yang berkaitan dengan kerja

Tekanan darah tinggi

Pengambilan alkohol berlebihan

Keradangan saluran darah

Penggunaan dan pendedahan kepada tembakai

Kurang senaman fizikal

Tabiat makan yang tidak sihat, seperti minum minuman ringan dan makan makanan segera

Bagaimana menyelamatkan jantung anda?

Dr. Robaayah berkata rakyat Malaysia perlu belajar daripada orang Barat untuk kejayaan mereka dalam menganalisis dan pengendalian penyakit yang ini.

Orang ramai boleh mula membantu diri mereka dengan arahan berikut:

Mengurangkan dan kemudian menyingkirkan beberapa aspek negatif berkaitan risiko penyakit jantung, seperti
makanan segera
, gaya hidup semakin tidak aktif dan tekanan yang berkaitan dengan kerja.

Melindungi kesihatan mereka dari awal-awal lagi dengan mengawal pemakanan, melakukan senaman dan mengekalkan berat badan yang ideal.

Lebih berusaha untuk meningkatkan kesedaran tentang faktor-faktor risiko dan simptom amaran. Orang akan melihat adanya tanda-tanda dalam badan, seperti
sakit dada,
 tekanan dalam bahu, lengan, leher, rahang atau belakang badan, sesak nafas atau kadar yang tidak normal dan/atau irama denyutan jantung.

Banyak perkara yang boleh dilakukan untuk melawan penyakit jantung. Orang boleh mula dengan beberapa perubahan kecil dalam gaya hidup mereka.

Tabiat yang sihat
 boleh membawa kepada kesihatan yang lebih baik dan membantu mengurangkan risiko penyakit jantung. Kerana mencegah lebih baik daripada mengubati.


Akil baligh

Definisi

Apa itu Akil baligh?

Akil baligh adalah tempoh masa apabila kanak-kanak lelaki dan perempuan yang sedang membesar dan mengalami proses kematangan seks. Akil baligh ialah siri-siri peringkat fizikal yang membawa kepada kesuburan dan perkara yang dipanggil ciri-ciri jantina sekunder, iaitu ciri-ciri fizikal lelaki dan perempuan dewasa (seperti pertumbuhan bulu ari-ari). Baligh bukan sahaja melibatkan siri-siri transformasi biologikal dan fizikal , bahkan proses ini turut memberi kesan kepada perkembangan psikososial dan emosi remaja tersebut.

Apakah kebarangkalian Akil baligh?

Permulaan baligh berbeza-beza mengikut individu. Bagi perempuan, ia bermula antara umur 10-14 tahun, bagi lelaki pula secara umumnya berlaku lebih lewat, iaitu antara umur 12-16 tahun. Anak remaja perempuan sekarang mencapai akil baligh pada umur yang lebih awal. Pengaruh nutrisi dan persekitaran mungkin menjadi faktor.

Simptom-simptom

Apakah simptom-simptom Akil baligh?

Tanda-tanda awal akil baligh pada perempuan;

Tanda-tanda awal bagi perempuan selalunya ialah buah dada mereka mula membesar. Ianya adalah normal sekiranya buah dada kadang-kadang berasa sakit ataupun hanya sebelah sahaja yang mula membesar dan sebelah lagi akan mula membesar beberapa bulan kemudian.

Bulu ari-ari akan mula tumbuh dan bagi sebahagian perempuan, mereka akan menyedari bulu mula bertambah pada kaki dan lengan mereka.

Tanda-tanda lewat akil baligh pada perempuan iaitu selepas setahun atau sewaktu akil baligh bermula dan beberapa tahun selepasnya:

Buah dada akan terus membesar dan menjadi lebih penuh.

Lebih kurang dua tahun selepas akil baligh bermula, perempuan akan didatangi haid buat kali pertama.

Bulu ari-ari menjadi lebih lebat dan kerinting

Bulu ketiak mula tumbuh . Sesetengah perempuan mungkin akan ada bulu pada bahagian tubuh yang lain, seperti bahagian atas bibir. Hal ini sememangnya normal.

Mereka akan mula berpeluh dengan lebih banyak

Muka akan mula berjerawat – kondisi kulit yang menunjukkan pelbagai jenis bintik seperti bintik putih, bintik hitam dan bintik bernanah yang dipanggil pustul.

Mengalami keputihan/lelehan faraj yang berwarna putih

Perempuan akan mengalami lonjakan pertumbuhan . Bermula dari waktu kedatangan haid kali petama , perempuan akan meninggi 5-7.5 cm setiap tahun sehingga satu atau dua tahun kemudian dan akan mencapai ketinggian dewasa mereka.

Kebanyakan perempuan akan bertambah berat – Ia adalah perkara normal – kerana bentuk badan mereka mula berubah. Lemak badan akan berkumpul pada bahagian atas lengan, peha, dan bahagian belakang atas; pinggul akan membesar dan pinggang akan menjadi semakin ramping.

Selepas 4 tahun akil baligh bagi perempuan;

Buah dada membesar sepenuhnya seperti orang dewasa

Bulu ari-ari tumbuh sehingga ke bahagian dalam peha

Alat kelamin  sudah matang sepenuhnya.

Perempuan akan berhenti meninggi

Tanda-tanda awal akil baligh bagi lelaki;

Tanda awal bagi lelaki selalunya ialah testis mereka membesar dan skrotum mula menipis dan kemerah-merahan

Bulu ari-ari akan mula tumbuh pada pangkal zakar

Tanda-tanda lewat akil baligh bagi lelaki selepas setahun atau sewaktu akil baligh bermula dan beberapa tahun selepasnya:

Zakar dan testis akan terus membesar , skrotum akan menjadi semakin gelap

Bulu ari-ari menjadi semakin lebat dan kerinting

Bulu ketiak akan mula tumbuh

Semakin kuat berpeluh

Dada boleh membengkak sedikit untuk sementara waktu, ini adalah normal dan tidak sama dengan ‘man-boobs’

Mengalami mimpi basah (ejakulasi luar kawalan sewaktu tidur)

Suara menjadi parau dan semakin garau/dalam buat selamanya. Buat seketika, budak lelaki mungkin terasa suaranya menjadi garau , kemudian berubah menjadi tinggi pula.

Muka akan mula berjerawat – kondisi kulit yang menunjukkan pelbagai jenis bintik seperti bintik putih, bintik hitam dan bintik bernanah yang dipanggil pustul.

Mereka akan mengalami lonjakan pertumbuhan dan meninggi pada purata 7-8 cm setiap tahun serta berotot kekar.

Selepas 4 tahun akil baligh bagi lelaki:

Alat kelamin kelihatan seperti orang dewasa dan bulu ari-ari akan tumbuh ke bahagian dalam peha.

Bulu muka akan mula tumbuh dan mereka akan mula bercukur

Lelaki meninggi pada kadar yang lebih perlahan dan berhenti membesar sepenuhnya sekitar umur 16 tahun (tetapi mungkin berterusan untuk menjadi lebih berotot)

Kebanyakan lelaki akan mencapai kematangan penuh pada umur 18 tahun.

Perubahan angin dalam akil baligh

Akil baligh boleh menjadi tempoh yang sangat sukar bagi kanak-kanak. Mereka terpaksa menyesuaikan diri dengan perubahan tubuh badan mereka, jerawat dan badan yang semakin berbau busuk.

Akil baligh juga boleh menjadi satu tempoh yang menyeronokkan, apabila kanak-kanak mengalami emosi dan perasaan yang baru, tetapi perubahan emosi yang mendadak oleh menjejaskan psikologi dan emosi mereka seperti:

Berubah mod secara mendadak tanpa ada penjelasan

Rendah keyakinan diri

Agresif

Kemurungan

Mungkin terdapat beberapa simptom yang tidak disenaraikan di atas. Sekiranya anda mempunyai sebarang kebimbangan mengenai apa-apa simptom, silalah berunding dengan doktor anda.

Bila saya harus berjumpa doktor?

Kanak-kanak yang mengalami akil baligh terlalu awal (sebelum umur 8 tahun) atau terlalu lewat (selepas 14 tahun) seharusnya berjumpa dengan doktor untuk menyaring keluar apa-apa keadaan perubatan.

Punca

Apakah Punca Akil baligh?

Akil baligh adalah proses kematangan seks semula jadi tubuh badan manusia. Pencetus kepada proses ini terletak pada bahagian kecl oak yang dipanggil hipotalamus, kelenjar yang merembeskan hormon pelepasan gonadotrofin (GnRH). GnRH merangsang kelenjar pituitari (organ bersaiz kekacang yang berhubung dengan bahagian bawah hipotalamus), untuk melepaskan dua hormon; hormon peluteinan (LH) dan hormon perangsang folikel (FSH). Dua hormon ini memberi isyarat kepada organ seks lelaki dan perempuan (testis dan ovari) untuk merembeskan hormon seks yang sepatutnya, iaitu testosteron dan estrogen yang akan melancarkan tanda-tanda baligh pada tubuh badan.

Faktor-faktor Risiko

Apakah yang meningkatkan risiko saya kepada Akil baligh?

Terdapat banyak faktor risiko untuk akil baligh prekosius seperti;

Perempuan. Mereka lebih cenderung untuk mengalami baligh prekosius

Berbangsa Afrika Amerika. Akil baligh prekosius lebih banyak berlaku pada kanak-kanak berbangsa Afrika Amerika berbanding kanak-kanak bangsa lain

Menjadi seorang yang obes. Sekiranya anak perempuan anda mempunyai berat badan berlebihan, dia mempunyai risiko yang lebih tinggi untuk mengalami baligh prekosisus

Terdedah kepada hormon seks. Sekiranya anak anda pernah terkena atau terdedah kepada krim/salap estrogen atau testosteron , ataupun bahan-bahan lain yang mengandungi hormon-hormon ini(seperti ubat-ubatan orang dewasa atau penokok diet), mereka berisiko tinggi untuk mengalami baligh prekosius

Mempunyai keaadan kesihatan yang lain. Akil baligh prekosius mungkin juga disebabkan komplikasi sindrom McCune-Albright atau hiperplasia adrenal kongenital – kondisi yang melibatkan penghasilan hormon lelaki yang luar biasa (androgen). Jarang-jarang sekali, baligh prekosius boleh terkait dengan hipotiroidisme.

Pernah menerima terapi radiasi pada sistem saraf tunjang . Terapi radiasi untuk ketumbuhan , leukemia dan kondisi-kondisi lain boleh meningkatkan risiko baligh prekosius.

Faktor risiko bagi lewat akil baligh ialah:

Masalah pituitari kongenital

Mutasi genetik

Kecelaruan kromosom

Anosmia

Masalah permakanan

Penyakit sistemik yang kronik

Malnutrisi

Senaman lasak

Masalah gonad kongenital dan perolehan

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut./strong>

Bagaimana pesakit Akil baligh didiagnosis?

Untuk mengenalpastti samada seorang kanak-kanak sudah mengalami akil baligh atau belum, pakar kanak-kanak akan memeriksa dengan teliti perkara-perkara berikut:

Budak perempuan; penumbuhan bulu ari-ari dan pembesaran buah dada

Budak lelaki, pertambahan pada saiz testis dan zakar, dan pertumbuhan bulu ari-ari

Pakar kanak-kanak akan membandingkan hasil pemeriksaannya dengan skala tanner, iaitu skala 5 poin yang menunjukkan tahap pertumbuhan akil baligh dalam diri kanak-kanak.

Selepas melakukan pemeriksaan fizikal yang lengkap dan menganalisa sejarah perubatannya, doktor akan menjalankan ujian-ujian tertentu untuk mendiagnosis akil balgih prekosius, antaranya ialah:

Ujian darah untuk memeriksa paras hormon seperti hormon gonadotrofin (hormon peluteinan [LH] dan hormon perangsang folikel [FSH]), estradiol, testosteron, dehidroepiandrosteron sulfat (DHEAS) dan hormon tiroid.

Ujian rangsangan agonis hormon pelepasan gonadotrofin (GnRH), yang membezakan samada baligh prekosius bersandar gonadotrofin atau tidak bersandar gonadotrofin.

Memeriksa paras hormon 17-hidroksiprogesteron dalam darah untuk menguji hiperplasia adrenal kongenital

X-ray  “umur tulang” untuk memastikan tulang membesar pada kadar normal.

Doktor juga akan menjalankan ujian pengimejan untuk menyaring keluar sebarang ketumbuhan dan perkara luar biasa yang menjadi punca . Teknik-teknik pengimejan ini termasuklah:

Ultrasound untuk memeriksa gonad. Ultrasound menghasilkan imej pembuluh darah dan tisu tanpa rasa sakit pada skrin komputer, membenarkan doktor untuk memerhati organ dan aliran darah pada waktu sebenar.

MRI (Pengimejan resonans magnetik) , mengimbas otak dan kelenjar pituitari menggunakan alat yang menghasilkan imej organ dan struktur badan dengan sangat teliti.

Untuk mendiagnos lewat akil baligh , doktor akan menjalankan ujian berikut:

Ujian darah untuk memeriksa paras hormon

Ujian darah untuk memeriksa respon kelenjar pituitari kepada GnRH

MRI untuk mengimbas otak dan kelenjar pituitari

Bagaimana pesakit Akil baligh dirawat?

Akil baligh prekosius; tidak semua kanak-kanak yang mengalami baligh prekosius memerlukan rawatan, terutamanya apabila permulaan akil baligh hanya sedikit awal daripada biasa. Tujuan utama rawatan adalah untuk menghalang penghasilan hormon seks bagi mengelakkan tumbesaran kanak-kanak terbantut awal, ketinggian dewasa yang rendah, masalah emosi ,sosal dan masalah libido (terutamanya budak lelaki)

Sekiranya akil baligh prekosius disebabkan oleh masalah perubatan yang khusus, merawat masalah tersebut boleh menghentikan pelanjutan akil baligh prekosius. Selain itu, baligh prekosius selalunya boleh dihentikan dengan pengambilan ubat yang menyekat hormon penyebab baligh . Sebagai contoh, ubat yang dipanggil agonis hormon pelepasan gonadotrofin (GnRH agonists)   boleh digunakan untuk merawat baligh prekosius pusat. Ubat ini ,yang sesetengahnya disuntik, menahan penghasilan hormon peluteinan (LH) dan hormon perangsang folikel (FSH).

Rawatan untuk lewat akil baligh berbeza bergantung kepada punca masalah, antara Bagi lelaki, suntikan, tampalan atau gel testosteron akan digunakan.

Bagi perempuan, estrogen dan progesteron akan diberi dalam bentuk pill atau tampalan kulit.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Akil baligh?

Gaya hidup dan kaedah pengubatan sampingn yang berikut boleh membantu anda untuk berhadapan dengan baligh prekosius

Terapi kelasi

Vitamin D

Probiotik

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Anestesia Setempat

Definisi

Apa itu Anestesia Setempat?

Anestesia diberikan semasa pembedahan untuk mengelakkan pesakit dari terjaga. Selain daripada anestesia setempat, terdapat juga jenis lain seperti anestesia epidural ( disuntik ke dalam ruang epidural di saraf tunjang) atau blok saraf ( secara langsung pada saraf anda).

Anestesia setempat adalah satu prosedur suntikan ubat ke dalam tisu untuk menjadikan kawasan tersebut kehilangan rasa. Anestesia boleh menyebabkan saraf anda berhenti bekerja sehingga anda tidak dapat merasa sakit. Bentuk anestesia yang paling mudah ialah menyuntik anestetik di sekitar tapak pembedahan. Doktor boleh membius semua saraf tangan atau kaki (dipanggil saraf blok).

Mengapa Anestesia Setempat dilakukan?

Anestesia ini sering digunakan oleh doktor gigi, pakar bedah, pakar bius dan pengamal perubatan am apabila mereka menjalankan pembedahan di kawasan kecil di badan.

Anda akan berada di bawah anestesia sebelum menerima pembedahan kecil, termasuk:

Tampal gigi yang atau cabut gigi bijak.

Pembedahan kecil di kulit, seperti pembuangan tahi lalat atau kutil.

Biopsi, mengambil sampel tisu untuk memantau dengan lebih dekat di bawah mikroskop.

Kadangkala, anestesia setempat digunakan untuk pembedahan besar seperti pembedahan otak.

Sebagai contoh, apabila ketumbuhan otak terletak di kawasan otak yang mengawal ucapan (dipanggil kawasan Broca), anda akan dibius sebelum pembedahan utama. Kerana setelah ketumbuhan dibuang, anda perlu berjaga untuk mengikuti arahan doktor. Ini membantu pakar bedah untuk meminimumkan risiko mencederakan kawasan otak yang mengawal keupayaan bercakap semasa pembedahan.

Fahami Risiko-risikonya

Apakah faktor risiko anestesia setempat?

Komplikasi yang mungkin anda alami ialah:

Analgesik tidak mencukupi;

Alahan;

Pendarahan ;

Kerosakan saraf;

Kesan sampingan disebabkan oleh anestesia yang  diserap ke dalam aliran darah.

Adalah penting anda memahami risiko dan komplikasi sebelum menjalani pembedahan ini. Sekiranya anda mempunyai sebarang pertanyaan, sila rujuk dengan doktor atau pakar bedah anda untuk maklumat lanjut.

Proses

Bagaimana Persedian untuk Anestesia Setempat?

Doktor akan menerangkan prosedur kepada anda. Yang penting, anda perlu memaklumkan kepada mereka tentang ubat-ubatan, terutamanya antikoagulan, yang diambil oleh anda.

Anda akan diarahkan untuk tidak minum atau makan, dalam masa 24 jam sebelum pembedahan. Adalah penting untuk anda mengikuti arahan doktor. Anda tidak boleh minum alkohol atau mengambil sedatif dalam masa 24 jam sebelum anestesia.

Apa yang terjadi semasa Anestesia Setempat dilakukan?

Anda akan kehilangan rasa beberapa minit selepas dibius. Prosedur atau pembedahan tidak akan bermula sehingga doktor memastikan kawasan pembedahan kehilangan rasa. Perlu diketahui bahawa anda tidak merasai sakit semasa pembedahan tetapi merasai tekanan dan gerakan di kawasan yang dibedah.

Anda mula selesa dan tenang beberapa minit selepas mengambil sedatif. Kesan sedatif bergantung pada jenis sedatif yang diambil dan  anda mungkin tertidur.

Sedatif boleh menjejaskan pernafasan anda. Apabila anda mengambilnya, doktor akan sentiasa memantau oksigen dalam darah anda melalui peranti kecil di jari. Anda boleh menyedut oksigen melalui topeng atau tiub plastik yang diletakkan di dalam hidung.

Pemulihan

Apakah yang terjadi selepas Anestesia Setempat?

Selepas pembedahan, anda boleh mengalami masalah pembuangan air kecil. Doktor boleh meletakkan tiub nipis dan lembut dalam pundi kencing untuk mengalirkan air kencing. Ia berlaku selepas anestesia di saraf tunjang atau epidural.

Ia mengambil masa beberapa jam untuk kehilangan rasa anda pulih. Ia mengambil masa daripada  1 hingga 18 jam bergantung pada jenis anestesia.

Sepanjang tempoh ini, pasukan pemulihan atau pemantauan akan memastikan bahawa kawasan anestesia dilindungi untuk mengelakkan kecederaan. Anda mungkin terasa seperti dicucuk apabila kawasan anestesia kembali dirasai, tetapi ia tidak lama. Pada ketika ini, maklumkan staf perubatan jika anda berasa sakit.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Anak Mengadu Sakit Perut? Ibu Bolehlah Cuba 8 Petua Ini Di Rumah, Mujarab!

Apabila anak mengadu mengalami ketidakselesaan perut, pastinya anda akan cuba mencari petua hilangkan sakit perut kanak kanak, betul tak?

Berita baiknya, ada ubat sakit perut kanak-kanak secara semula jadi yang boleh anda cuba di rumah.

Untuk mendapatkan lebih banyak info tentang Keibubapaan, sila dapatkannya
di sini.

Punca sakit perut pada kanak-kanak

Sebelum dikongsikan petua hilangkan sakit perut kanak kanak, ayuh kita fahami secara ringkas faktor yang menyebabkan masalah ketidakselesaan perut pada si kecil.

Saluran
gastrousus
 adalah sistem saraf dan otot yang rumit berfungsi menolak makanan melalui proses pencernaan.

Sesetengah saraf kanak-kanak sangat sensitif dan kesakitan perut dialami merupakan tindak balas kepada aktiviti usus yang normal.

Penyebab sakit perut yang paling mungkin adalah kerana
tidak cukup makan
, jarang ke bilik air atau gabungan kedua-duanya.

Dalam sesetengah kes, masalah tertentu seperti sembelit,
pedih ulu hati
 atau
alahan makanan
 boleh menyebabkan sakit perut terjadi.

Jangkitan, tekanan atau kurang tidur boleh menjadikan saraf usus lebih sensitif terhadap kesakitan. Terdapat juga keadaan di mana ia mungkin disebabkan faktor genetik untuk cenderung mengalami sakit perut ini.

Baca juga

Petua hilangkan sakit perut kanak kanak secara semula jadi

Pengambilan
makanan bergoreng
 secara berlebihan, alahan makanan atau
intoleransi laktosa
 boleh menjadi punca anak mengadu sakit perut.

Usah bimbang, terdapat beberapa tip dan ubat semula jadi untuk mengatasi sakit perut yang dialami si kecil.

1. Mampatan panas

Salah satu petua hilangkan sakit perut kanak kanak yang paling selamat dan berkesan adalah dengan menggunakan mampatan panas atau
warm compress
 – tidak mendatangkan kesan sampingan dan memberikan kelegaan pantas!

Jika menggunakan pad pemanas, pastikan anda memilih tahap haba paling rendah dan letakkan
pada perut anak
. Tetapi jangan diletakkan secara terus ke
kulit mereka
, sebaliknya lapik dengan tuala kecil.

Anda juga boleh menggunakan botol air yang berisi air suam dan dibalut dengan kain.

Penting untuk memastikan pad pemanas atau botol air yang digunakan adalah suam dan
tidak panas
! Kehangatan yang dirasai dapat membantu mengendurkan ototnya dan memberikan kelegaan.

2. Pastikan anak terhidrasi, salah satu petua hilangkan sakit perut kanak kanak

Berikan sebarang minuman teh tanpa gula seperti teh pudina atau halia kepada anak untuk memastikan mereka terhidrasi. Ini dapat melegakan sakit saraf perutnya dan membantu meredakan kesakitan yang dirasai.

Elak daripada memberikan
sebarang produk tenusu
 atau makanan bergoreng mahupun berminyak sehingga dia berasa lebih baik. Jika si kecil lapar, berikan mereka roti bakar.

Sekiranya sakit perut yang dialami disertai dengan muntah, elak daripada memberikan anak makanan pepejal. Sebaiknya tawarkan kepada si kecil diet cecair sehingga sakitnya berkurangan.

3. Makan makanan probiotik

Makanan probiotik seperti yogurt dapat membantu melegakan sakit perut, cirit-birit dan kekejangan.

Yogurt turut dipenuhi dengan bakteria baik berperanan mengimbangi kehilangan mikrob dalam usus dan dianggap ubat sakit perut kanak-kanak yang berkesan.

Petua hilangkan sakit perut kanak kanak #4. Urutan lembut

Rasa sakit pada saraf dan otot perut boleh dilegakan dengan meningkatkan peredaran darah di sekelilingnya. Ia boleh dicapai dengan
melakukan urutan lembut kepada si kecil.

Gunakan tapak tangan dan jari, urut perlahan-lahan dalam gerakan membulat mengikut arah jam
di sekitar pusat anak
. Urutan daripada dagu ke bawah perut juga dapat memberikan kelegaan.

5. Refleksologi kaki

Terdapat banyak saraf
pada tangan dan kaki
 yang apabila dilakukan tekanan ringan boleh memberikan kesan terapeutik pada bahagian tertentu badan.

Pegang kaki kiri anak dengan tapak tangan kanan anda. Menggunakan ibu jari tangan kiri, berikan tekanan lembut dan stabil
pada tapak kaki
 si kecil.

Ulangi langkah di atas antara 4-5 kali dalam tempoh seminit. Lakukan urutan ini sebelum
waktu makan
 untuk kesan segera.

6. Berikan madu, salah satu petua hilangkan sakit perut kanak kanak

Madu merupakan sumber karbohidrat, gula dan antioksidan yang baik. Ia boleh diberikan kepada anak dengan menambahnya ke dalam teh atau air suam, mahupun dimakan begitu sahaja.

Namun
elak

memberikan madu
 kepada anak di bawah usia 2 tahun, kerana ia boleh menyebabkan keracunan makanan serius yang dikenali sebagai botulisme.

7. Galakkan anak bergerak

Walaupun ia bukanlah ubat hilangkan sakit perut anak secara semula jadi, namun petua ini tetap berkesan untuk membantu si kecil.

Sebarang gerakan yang membantu dalam merangsang saluran gastrousus amat disyorkan jika
si kecil mengadu sakit perut.
 Aktiviti sederhana seperti berjalan dan berlari boleh memberikan kelegaan kepada perut anak.

8. Pengambilan ubat sakit perut kanak-kanak

Anda boleh menggunakan acetaminophen untuk mengawal demam. Kebanyakan doktor akan menghindari
berikan aspirin kepada kanak-kanak
. Antibiotik juga harus dielakkan kecuali dipreskripsi oleh doktor.

Sebaiknya sebelum memberikan sebarang ubat, berundinglah dengan doktor untuk mendapatkan lebih kepastian.

Petua hilangkan sakit perut kanak kanak #Pemeriksaan doktor

Petua dan tip semula jadi boleh membantu mengatasi ketidakselesaan perut, tetapi anda
sebagai ibu bapa
 harus mengetahui bilakah masanya perlu membawa si kecil bagi pemeriksaan doktor.

Kebanyakan kes sakit perut yang dialami si kecil tidak memerlukan rawatan perubatan hospital, tetapi anda harus membawa anak berjumpa doktor dengan segera jika keadaan berikut terjadi:

Rasa sakit pada bahagian bawah sebelah kanan yang teruk dan berterusan – ia mungkin
petanda apendisitis

Kesakitan yang teruk dan berlanjutan lebih daripada 1 jam

Kesakitan berterusan lebih daripada 2 jam

Anak demam
 dan/atau muntah

Anak mengalami berak berdarah

Usia bayi kurang daripada 12 bulan

Jika berasa ada yang tidak kena, ikutlah gerak hati anda dengan
membawa si kecil berjumpa doktor
 untuk mendapatkan lebih kepastian mengenai keadaan mereka.


5 Makanan Membantu Merendahkan Kolesterol

Sekiranya anda bimbang untuk menguruskan paras kolesterol tinggi atau mengekalkan tahap kesihatan semasa anda, adalah wajar untuk berfikir mengenai makanan mana yang harus anda elakkan daripada diet.

1. Oat dan barli

Biji-bijian ini adalah antara sumber serat larut terbaik yang mengurangkan keupayaan tubuh anda untuk menyerap kolesterol dan adalah rakan terbaik anda untuk menurunkan kolesterol LDL, kata pakar pemakanan Ximena Jimenez, MS, RD.

Serat larut yang mengandungi oat dan barli mengandungi beta-glucan yang sangat berkuasa. Makan 5-10g serat larut setiap hari, sebagai contoh, boleh menurunkan LDL dan jumlah kolesterol sebanyak 3 hingga 5 peratus.

2. Soya

Soya adalah tinggi serat, rendah lemak tepu, dan bebas kolesterol. Ia adalah salah satu daripada beberapa protein berasaskan tumbuhan lengkap, yang bermaksud gantian serupa untuk sumber haiwan seperti daging dan tenusu. Satu kajian yang diterbitkan pada Oktober 2010 dalam Journal of Nutrition mendapati bahawa makan soya setiap hari dan menambahkannya kepada diet anda untuk menggantikan makanan yang tinggi lemak tepu boleh membantu menurunkan kolesterol LDL oleh hampir 8 hingga 10 peratus.

3. Koko

Meta-analisis yang diterbitkan pada Mei 2010 dalam The American Journal of Clinical Nutrition mendapati bahawa penggunaan koko menurunkan kolesterol LDL lebih daripada 5 mg / dL pada orang yang berisiko penyakit jantung. Kebanyakan kajian berlangsung sekitar satu bulan dan melihat kesan coklat gelap dan serbuk koko. Tetapi penulis kajian berhati-hati bahawa lebih banyak penyelidikan diperlukan untuk mengetahui apakah kesan terakhir atau berapa banyak yang perlu dimakan untuk mendapat hasilnya.

4. Kekacang

Kacang juga sumber serat larut yang baik. Contohnya, setiap separuh cawan kacang lima dimasak menyediakan 3.5 g. Penyelidikan yang diterbitkan dalam The Journal of Nutrition mendapati bahawa memakan separuh cawan dimasak kacang pinto kering (2 g serat larut) setiap hari selama 12 minggu menurunkan kolesterol LDL oleh kira-kira 7 peratus.

5. Tomato

Dikenali dengan kehebatan melawan kanser, tomato juga boleh membantu mengurangkan kolesterol. Kajian meta-analisis yang diterbitkan pada bulan April 2011 di Maturitas mendedahkan bahawa memakan 25mg lycopene (antioksidan yang memberikan pigmen tomato merah) setiap hari boleh mengurangkan LDL sebanyak kira-kira 10 peratus.


Ini Rahsia Untuk Buat Isteri Klimaks Ketika Berasmaradana, Suami Kena Tahu!

Setiap kali di ranjang melakukan hubungan seks, pasti ada sahaja
 pasangan yang akan tewas awal
. Jadi, apakah yang perlu dilakukan oleh si suami demi mencapai klimaks isteri?

Sila ikuti artikel ini demi mengetahui teknik yang perlu suami lakukan untuk buat klimaks isteri.

Kebanyakan kes sebegini akan berlaku kepada suami di mana isteri masih belum puas selepas melakukan hubungan seks sedangkan suami sudah lena dibuai mimpi setelah penat beraksi.

Ini kerana wanita sememangnya
 lebih sukar untuk mencapai orgasma
 berbanding lelaki.

Untuk mendapatkan lebih banyak informasi tentang Kesihatan Seksual, anda boleh klik
di sini.

Kesilapan suami dalam usaha buat klimaks isteri

Meskipun ia tidak semestinya salah lelaki, namun tanggungjawab dalam memastikan hubungan seks yang memuaskan terletak di bahu suami.

Ini kerana si suami adalah nakhoda kapal, manakala si isteri pula cuma seorang penumpang yang hanya mengikut sahaja getaran dan hayunan ombak yang menghambat kapal itu.

Jadi, anda sebagai suami tidak perlu bersikap ego dan ambil tahu di mana
 silap anda dalam melayan isteri
!

Menurut pengarang buku bertajuk “The Case of the Female Orgasm”, Elisabeth Lloyd, kira-kira 30% lelaki beranggapan bahawa penetrasi zakar merupakan cara yang paling bagus untuk bikin klimaks isteri.

Ini adalah persepsi di dalam seks yang sama sekali tidak tepat dan perlu diubah dalam kadar segera.

Menurut beliau lagi,
 wanita yang mencapai orgasma
bersama pasangan mereka akan lebih cenderung menghargai hubungan mereka.

Sebenarnya, klimaks isteri boleh dicapai dengan pelbagai cara berbeza mengikut keinginan wanita itu sendiri. Pun begitu, ada satu pedoman yang boleh lelaki gunakan iaitu,
golden trio
.

Golden trio

Menurut kajian bersama yang dilakukan oleh
Chapman University, Indiana University
 dan
Kinsey Institute
 terhadap 52,000 individu berusia di antara 18 hingga 65 tahun di Amerika, klimaks iseri sebenarnya bergantung kepada 3 kunci utama atau lebih dikenali sebagai
golden trio.

Golden trio
itu adalah:

Seks oral

Kucupan hangat

Rangsangan klitoris

Seperti yang kebanyakan kita tahu, seks oral merupakan salah satu cara yang paling cepat dan mudah untuk membuat seseorang individu itu mencapai orgasma, tidak kira lelaki atau wanita.

Begitu juga dengan kucupan hangat atau french kiss
, yang merupakan perkara paling penting dalam ringan-ringan atau
foreplay
.

Dalam pada itu, ada satu lagi teknik paling ajaib di antara
golden trio
iaitu rangsangan klitoris.

Rangsangan klitoris, teknik paling berkesan antara golden trio

Sebelum pergi lebih lanjut, lebih baik kita mengenali bahagian ini dengan sedalam mungkin terlebih dahulu.

Apakah itu klitoris?
Klitoris atau lebih dikenali sebagai biji kelentit
 berada puncak vulva di atas uretra dan bukaan faraj.

Untuk pengetahuan anda, ia sangat sensitif terhadap sentuhan. Ia boleh memberikan keseronokan yang hebat kepada wanita jika dirangsang pada bahagian ini.

Namun, ramai individu di luar sana keliru di antara biji kelentit dengan G-spot untuk klimaks isteri.

Apakah itu G-Spot?
G-spot adalah sesuatu yang boleh dirasai
 melalui dinding hadapan faraj, tetapi tidak semestinya berada di dinding faraj.

Dalam erti kata yang lain, ia bukanlah perkara fizikal tetapi ia lebih rumit daripada itu.

Hakikatnya, ia boleh dikatakan sebagai satu ‘keghairahan’ seks apabila wanita disentuh pada bahagian dinding hadapan faraj, prostat dan kawasan klitoris.

Namun, anda juga perlu faham bahawa setiap wanita adalah tidak sama. Ini kerana setiap wanita mempunyai struktur dalaman yang berbeza bergantung kepada individu.

Sekiranya anda sebagai wanita langsung
 tidak pernah mengalami klimaks seks
, tubuh badan anda berkemungkinan distruktur dalam bentuk yang lebih khusus.

Ini bermakna klitoris dan G-spot anda mungkin tidak dijadikan untuk sensitif terhadap rangsangan seperti orang lain.

Namun, anda tidak perlu risau. Ini kerana tahap sensitiviti terhadap rangsangan anda bergantung kepada bagaimana
kawasan klitoris, uretra dan faraj
 anda distruktur.

Perempuan dengan kawasan tersebut yang lebih mungkin akan mencapai
klimaks wanita
 dengan lebih mudah.

Saintis menjelaskan bahawa kawasan yang lebih luas bermakna lebih banyak saluran darah, otot dan kelenjar yang meningkatkan tahap sensitivitinya.

Namun,
sekiranya anda tidak pernah mencapai klimaks
 selama anda mengadakan hubungan seks dengan suami, jangan risau.

Ia tidak bermakna anda mengalami kecacatan atau kondisi kesihatan. Ia cuma bermakna anda adalah sedikit unik berbanding wanita lain.

Jadi, sila berbincang secara terbuka dengan pasangan mengenai perkara ini dalam usaha mencapai kesejahteraan
dalam kehidupan seks anda
.

Lebih penting, jika anda mempunyai sebarang kebimbangan mengenai perkara ini, sila dapatkan khidmat dan nasihat dari doktor, ya?